Τι Αποκαλύπτει ο Μήνας της Γέννησής σου για την Υγεία και τον Χαρακτήρα σου. Πολύ Έγκυρες Πληροφορίες\nΗ σύγχρονη επιστήμη έχει αποδείξει πως οι πλανήτες δεν επηρεάζουν τις ζωές μας. Ωστόσο, κάποιες πρόσφατες έρευνες δείχνουν πως η εποχή στην οποία γεννηθήκαμε επηρεάζει την ζωή και την υγεία μας.\nΠώς επηρεάζει η εποχή που γεννηθήκαμε τις ζωές μας; Αυτή είναι η ερώτηση που θα προσπαθήσουμε να απαντήσουμε σήμερα.\nΚατά την διάρκεια του χρόνου, οι γυναίκες παίρνουν διαφορετική ποσότητα ηλιακού φωτός. Επιστήμονες από την Βουδαπέστη πιστεύουν πως η έλλειψη ηλιακού φωτός μπορεί να επηρεάσει την ανάπτυξη του εμβρύου μέσα στην μήτρα.\nΦαίνεται πως ο μήνας γέννησης επηρεάζει τα επίπεδα ντοπαμίνης και σεροτονίνης – τις ορμόνες της ευτυχίας και της καλής διάθεσης. Εκτός από αυτό, ερευνητές από το πανεπιστήμιο Alicante της Ισπανίας βρήκαν σύνδεση ανάμεσα στον μήνα γέννησης και 27 χρόνιες ασθένειες και παθήσεις.\nΌσοι γεννήθηκαν τον χειμώνα είναι πιο ήρεμοι από αυτούς που γεννήθηκαν άλλες εποχές. Ωστόσο, τα παιδιά αυτά φαίνονται να έχουν αυξημένη πιθανότητα να εμφανίσουν κατάθλιψη.\nΌσοι γεννήθηκαν τον Ιανουάριο είναι πιο πιθανό να έχουν γαστρικά έλκη, δυσκοιλιότητα, καρδιακά, ημικρανίες και προβλήματα με την εμμηνόπαυση.\nΕπίσης, οι άντρες που γεννήθηκαν τον Ιανουάριο έχουν 3 φορές λιγότερα προβλήματα με τον θυρεοειδή από όσους γεννήθηκαν τον Σεπτέμβριο.\nΌσοι γεννήθηκαν τον Φεβρουάριο έχουν συχνά προβλήματα με τον θυρεοειδή, οστεοαρθρίτιδες, καρδιακά (άντρες) και θρομβώσεις (γυναίκες).\nΌλοι όσοι γεννήθηκαν την άνοιξη έχουν κλίση προς την υπερθυμία: έχουν πάντα καλή διάθεση. Όσοι γεννήθηκαν τον Μάρτιο, τον Απρίλιο και τον Μάιο είναι συνήθως αισιόδοξοι.\nΌσοι γεννήθηκαν τον Μάρτιο πάσχουν συνήθως από άσθμα, καταρράκτη και καρδιακά προβλήματα. Οι γυναίκες θα πρέπει να προσέχουν τους ρευματισμούς, την δυσκοιλιότητα και τις αρθρίτιδες.\nΟι άντρες που γεννήθηκαν τον Απρίλιο παθαίνουν συνήθως οστεοπόρωση, έχουν προβλήματα με τον θυρεοειδή και άσθμα ενώ οι γυναίκες που γεννήθηκαν τον Απρίλιο θα πρέπει να προσέχουν τις βρογχίτιδες, τους όγκους και την οστεοπόρωση.\nΌσοι άντρες γεννήθηκαν τον Μάιο έχουν προδιάθεση για άσθμα, κατάθλιψη και διαβήτη. Αντιθέτως, οι γυναίκες εμφανίζουν συχνά οστεοπόρωση, δυσκοιλιότητα και χρόνιες αλλεργίες. Επίσης, όσοι γεννιούνται τον Μάιο είναι πιο πιθανό να έχουν κατάθλιψη από όσους γεννήθηκαν τον Δεκέμβριο.\nΌσοι γεννιούνται το καλοκαίρι βλέπουν τον κόσμο πιο θετικά. Ωστόσο, έχουν προδιάθεση για κυκλοθυμία: συχνές εναλλαγές διάθεσης.\nΣε μερικές περιπτώσεις, η κυκλοθυμία μπορεί να εξελιχτεί σε ψυχολογική διαταραχή όπως διπολική διαταραχή ή μανιακή καταθλιπτική ψύχωση. Οι εναλλαγές διάθεσης είναι πολύ πιο συχνές από ότι σε ανθρώπους που γεννήθηκαν τους χειμερινούς μήνες.\nΌσοι γεννήθηκαν τον Ιούνιο πάσχουν συχνά από καταρράκτη, χρόνια βρογχίτιδα και καρδιακά προβλήματα. Οι γυναίκες είναι πιο πιθανό να πάσχουν από ρευματισμούς, ουρική ακράτεια και αρθρίτιδα.\nΟι άντρες που γεννήθηκαν τον Ιούνιο έχουν 34% λιγότερες πιθανότητες να πάθουν κατάθλιψη και 22% λιγότερες πιθανότητες να έχουν προβλήματα στην μέση. Ταυτόχρονα, όσες γεννήθηκαν τον Ιούνιο είναι 35% πιο πιθανό να έχουν προβλήματα με την εμμηνόπαυση και 33% λιγότερο πιθανό να υποφέρουν από ημικρανίες.\nΌσοι γεννήθηκαν τον Ιούλιο είναι πιο πιθανό να έχουν άσθμα, αρθρίτιδα, όγκους και χρόνιους πόνους στον λαιμό.\nΌσοι γεννήθηκαν τον Αύγουστο έχουν προδιάθεση για τις ακόλουθες ασθένειες: οι άντρες μπορεί να έχουν οστεοπόρωση, άσθμα και προβλήματα με τον θυρεοειδή και οι γυναίκες ρευματισμούς, αρθρίτιδες και θρομβώσεις.\nΌσοι γεννήθηκαν τον Σεπτέμβριο είναι πιο πιθανό να μην έχουν υπομονή. Το καλό είναι ότι χάρη στον πολύ ήλιο, όσοι γεννιούνται τον Σεπτέμβριο, τον Οκτώβριο και τον Νοέμβριο δεν έχουν προδιάθεση για κατάθλιψη ή διπολική διαταραχή.\nΌλοι όσοι γεννήθηκαν τον Σεπτέμβριο μπορεί να πάθουν οστεοπόρωση και προβλήματα στον θυρεοειδή. Οι άντρες μπορεί να υποφέρουν από άσθμα και οι γυναίκες από όγκους.\nΤα καλά νέα είναι πως όλοι όσοι γεννήθηκαν τον Σεπτέμβριο έχουν λιγότερες πιθανότητες να νοσήσουν από κάποια χρόνια ασθένεια.\nΟι άντρες που γεννήθηκαν τον Οκτώβριο έχουν προδιάθεση για προβλήματα με τον θυρεοειδή και ημικρανίες, ενώ οι γυναίκες για αναιμία και υψηλή χοληστερόλη. Και οι άντρες και οι γυναίκες είναι πιθανό να πάθουν οστεοπόρωση.\nΟι άντρες που γεννήθηκαν τον Νοέμβριο είναι πιο πιθανό να έχουν χρόνιες δερματοπάθειες και προβλήματα με την καρδιά και τον θυρεοειδή. Οι γυναίκες που γεννήθηκαν τον Νοέμβριο είναι πιο πιθανό να πάθουν καρδιακό, δυσκοιλιότητα ή κιρσούς. Οι γυναίκες που γεννήθηκαν τον Νοέμβριο είναι λιγότερο πιθανό να έχουν προβλήματα στην εμμηνόπαυση.\nΟι άντρες που γεννήθηκαν τον τελευταίο μήνα του χρόνου είναι πιο πιθανό να έχουν καταρράκτη, κατάθλιψη και καρδιακά προβλήματα ενώ οι γυναίκες είναι πιο πιθανό να έχουν άσθμα, θρόμβωση και χρόνιες βρογχίτιδες.\nΜπόνους: Τα πιο δημοφιλή επαγγέλματα ανάλογα τον μήνα γέννησης\nΜαζί με άλλα χαρακτηριστικά και ασθένειες, όσοι γεννήθηκαν συγκεκριμένους μήνες είναι πιο πιθανό να ακολουθήσουν αντίστοιχες καριέρες.\nΌσοι γεννήθηκαν τον Ιανουάριο είναι πιθανό να γίνουν συλλέκτες και μεσίτες.\nΌσοι γεννήθηκαν τον Φεβρουάριο είναι πιθανό να γίνουν καλλιτέχνες.\nΌσοι γεννήθηκαν τον Μάρτιο είναι πιθανό να γίνουν μουσικοί ή πιλότοι.\nΌσοι γεννήθηκαν τον Απρίλιο μπορεί να γίνουν αυστηρά αφεντικά.\nΌσοι γεννήθηκαν τον Μάιο μπορεί να γίνουν αθλητές ή πολιτικοί.\nΌσοι γεννήθηκαν τον Ιούνιο μπορεί να γίνουν διευθυντές ή επιστήμονες.\nΌσοι γεννήθηκαν τον Ιούλιο μπορεί να γίνουν χτίστες, οδηγοί τρένων ή καλλιτέχνες.\nΌσοι γεννήθηκαν τον Αύγουστο μπορεί να γίνουν χτίστες ή πολιτικοί.\nΌσοι γεννήθηκαν τον Σεπτέμβριο μπορεί να γίνουν ακαδημαϊκοί ή αθλητές.\nΌσοι γεννήθηκαν τον Οκτώβριο μπορεί να γίνουν πολιτικοί.\nΌσοι γεννήθηκαν τον Νοέμβριο μπορεί να γίνουν ‘διάσημοι’ εγκληματίες.\nΌσοι γεννήθηκαν τον Δεκέμβριο μπορεί να γίνουν οδοντίατροι ή μεσσίες.\nΤα αποτελέσματα αυτής της έρευνας δεν είναι απόλυτα. Εξάλλου, κάθε χώρα έχει διαφορετικό κλίμα και εκτός από αυτό, κάθε άνθρωπος αναπτύσσει την δική του προσωπικότητα και είναι υπεύθυνος για την υγεία του.\nΕσείς ποιον μήνα γεννηθήκατε; Ισχύουν τα αποτελέσματα της έρευνας για σας;


Αυτάρκεια και εθνικός προστατευτισμός, ο δρόμος προς την ανάπτυξη! | ΕΛΛΗΝΩΝ ΔΙΚΤΥΟ\nΑυτάρκεια και εθνικός προστατευτισμός, ο δρόμος προς την ανάπτυξη!\nΑΡΘΡΑ - ΑΠΟΨΕΙΣ, ΕΛΛΑΔΑ, ΙΔΕΟΛΟΓΙΚΑ ΑΡΘΡΑ, ΟΙΚΟΝΟΜΙΑ\nΣτην φιλελεύθερη σκέψη, η κάθε χώρα οφείλει να παράγει στην μέγιστη ποσότητα τα προϊόντα, στα οποία μπορεί να επιτύχει την κατώτερη τιμή, και να εισάγει τα αντίστοιχα προϊόντα που παράγουν άλλες χώρες. Αυτή η αλληλεξάρτηση, θεωρητικώς, θα αποτελέσει ένα βήμα προς την παγκόσμια ειρήνη. Στην πράξη αυτό, βεβαίως, δεν συνέβη. Το μόνο που συνέβη ήταν η ζημιά που υπέστησαν πολλές οικονομίες, όπως η ελληνική, που μεταστράφηκαν στην παροχή υπηρεσιών.\nΠροκειμένου να οδηγηθούμε σε διέξοδο από την οικονομική κρίση οφείλουμε να προσανατολιστούμε, σε τομείς που θα οδηγήσουν σε μια μεγέθυνση της οικονομίας αλλά και σε μια γενικότερη εξυγίανση της πολιτικής ζωής έτσι ώστε να επιτύχει η προσέλκυση των επενδύσεων. Είναι απαραίτητη η αναστροφή αυτής της ζημιογόνας πολιτικής, με προσανατολισμό στην αυτάρκεια ειδών, που θα εξασφαλίσει τον πληθυσμό σε κάθε περίπτωση και σε κάθε κρίση, χρηματοπιστωτική ή μη.\nΑυτό προϋποθέτει ανάπτυξη της πρωτογενούς παραγωγής, ήτοι της αγροτικής παραγωγής, κτηνοτροφικής παραγωγής, εξόρυξης των πλουτοπαραγωγικών πηγών της Ελλάδος και άλλων μορφών της πραγματικής οικονομίας. Προϋποθέτει, επίσης, γεωπολιτική και εμπορική στροφή προς άλλες δυνάμεις που είναι ικανές να απορροφήσουν την πλεονάζουσα ελληνική παραγωγή και των οποίων τα στρατηγικά συμφέροντα συνάδουν με τα αντίστοιχα ελληνικά. Η τεχνολογία, η πρόοδός της και η εφαρμογή της στην διαδικασία παραγωγής, αποτελούν επίσης αναπτυξιακούς παράγοντες της οικονομίας.\nΟμοίως και η καινοτομία, η οποία παίζει σημαντικό ρόλο στην εκάστοτε επιχειρηματική δραστηριότητα, δημιουργώντας μονοπωλιακά κέρδη. Η υιοθέτηση νέων τεχνολογιών και η εφαρμογή τους στην παραγωγή σε όλο το φάσμα της οικονομικής ζωής συντελούν στη δημιουργία νέας προστιθέμενης αξίας. Η εξέλιξη της τεχνολογίας και η απόκτηση γνώσης νέων καινοτομιών ‒ που μπορεί να πραγματοποιηθεί από ΑΞΕ αλλά και από τη συνεχή επιμόρφωση των συσχετιζόμενων με την οικονομική δραστηριότητα ‒ μπορεί να επιφέρει αύξηση της ανταγωνιστικότητας των προϊόντων και συνεπώς αύξηση των εξαγωγών.\nΕίναι ιδιαίτερα σημαντικό να μπορεί μια οικονομία να προβεί σε εξαγωγές τεχνολογικών προϊόντων. Η Ελλάδα, μαζί με τις μεσογειακές χώρες, είναι εισαγωγέας τεχνολογικών προϊόντων. Μαζί με την Κροατία, την Τσεχία, την Ιταλία, την Λιθουανία, την Μάλτα, την Πολωνία, την Πορτογαλία, την Σλοβακία και την Ισπανία, σημειώνει επιδόσεις στην καινοτομία μικρότερες από τον μέσο όρο της ΕΕ.\nΗ σημαντικότερη ‒ άμεση ή έμμεση ‒ ευεργετική επίδραση της ειδικευμένης γνώσης στην οικονομική ανάπτυξη βασίζεται στην αλληλεξάρτηση οικονομίας και τεχνολογικής προόδου ‒ η δημιουργία, για παράδειγμα, νέων μορφών ενέργειας οδηγεί σε περαιτέρω οικονομική άνθηση.\nΗ Ευρωπαϊκή Ένωση, με την συνθήκη της Λισαβόνας, φαίνεται να έχει κατανοήσει την σημασία της εκπαίδευσης, θέτοντας ως στόχο την μεγαλύτερη οικονομία καινοτομίας και τεχνολογικής ανάπτυξης στον κόσμο. Η Ευρωπαϊκή Επιτροπή διαπιστώνει ότι η ανάπτυξη θα έρθει μέσω της ανακάλυψης νέων τεχνολογικών και καινοτομικών μεθόδων, κάτι που μπορεί να επιτευχθεί διαμέσου της μόρφωσης και της συνεχούς επιμόρφωσης των πολιτών της.\nΜέσω της μεθοδολογίας που χρησιμοποιείται από το Lisbon Council υπολογίζεται ο δείκτης ανθρωπίνου κεφαλαίου. Αυτός μάς αποκαλύπτει την ικανότητα μια χώρας όσον αφορά την αξιοποίηση και την ανάπτυξη του εργατικού δυναμικού της. Το μέγεθος του ανθρωπίνου κεφαλαίου μιας χώρας υπολογίζεται με βάση το κόστος της επίσημης και ανεπίσημης εκπαίδευσης, σε συνάρτηση με τον πληθυσμό της.\nΣήμερα τα ποσοστά ανεργίας στην Ελλάδα είναι τεράστια, καθιστώντας την διασφάλιση του αποθέματος γνώσης σε χαμηλά επίπεδα. Εν απουσία εργασίας, το ανθρώπινο κεφάλαιο υποβαθμίζεται και η γνώση αδρανεί. Η έλλειψη ανανέωσης και εκσυγχρονισμού των γνώσεων και των ικανοτήτων δυσχεραίνει την εύρεση εργασίας και την ανάπτυξη της οικονομίας.\nΠαρά την υιοθέτηση καινοτόμων δραστηριοτήτων από τις ελληνικές επιχειρήσεις, αυτές τελικά δεν καινοτομούν, καθώς οι πολύ μεγάλες επιχειρήσεις δεν επενδύουν προς αυτή την κατεύθυνση. Δεν δαπανούνται ιδιωτικά ή δημόσια χρήματα για νέες έρευνες που θα μπορούσαν να οδηγήσουν σε πατέντες αντίστοιχες των Μεσογειακών χωρών και των χωρών της Βορείου Ευρώπης.\nΗ δημόσια χρηματοδότηση για καινοτομία δεν επεκτείνεται σε ερευνητικές δραστηριότητες αλλά κυρίως στον εκσυγχρονισμό των μηχανημάτων και τον εξοπλισμό. Η έλλειψη ζήτησης τέτοιων δραστηριοτήτων φαίνεται να ευθύνεται για τα χαμηλά επίπεδα καινοτομίας της Ελλάδας. Η προσφορά της χώρας κυμαίνεται σε εξίσου χαμηλά επίπεδα, σε σχέση με το κατά κεφαλήν εισόδημα και τον πληθυσμό της.\nΗ Ελλάδα θα μπορούσε να στηρίξει την καινοτομία παραδείγματος χάριν στους παρακάτω τομείς: Στον αγροτικό τομέα επενδύοντας σε ελκυστικά για τις ξένες αγορές αγροτικά προϊόντα (μανιτάρια, σαλιγκάρια κτλ), στην φαρμακοβιομηχανία ‒ όσον αφόρα την εξαγωγή φαρμάκων έχει να επιδείξει ευρεσιτεχνίες και δυναμικότητα ‒ και στην ιχθυοκαλλιέργεια η οποία θα έχαιρε δημόσιας και ιδιωτικής χρηματοδότησης. Η ζήτηση, για παράδειγμα, σε ψάρια από την Ιαπωνία είναι πολύ αυξημένη, ιδιαίτερα μετά την διαρροή ραδιενέργειας. Όπως και στην ανάπτυξη ανανεώσιμων πηγών ενέργειας (αιολική και ηλιακή) και κυρίως να προβεί σε εξόρυξη του ορυκτού της πλούτου. Συνεπώς, η επένδυση σε διάφορους κλάδους, σε συνδυασμό με καινοτομικές δραστηριότητες, θα μπορούσε να αναδείξει την ελληνική οικονομία.\nΗ άνθιση της οικονομίας και η επίτευξη περαιτέρω ανάπτυξης μπορεί να υπάρξει σε ένα πολιτικά σταθερό κράτος, όπου οι κοινωνικές ανισότητες αμβλύνονται και τα οφέλη αφορούν όλη την κοινωνία και όχι συγκεκριμένες ελίτ. Σ’ ένα κράτος όπου δίνονται κίνητρα σε όλους τους πολίτες για συμμετοχή στην παραγωγικότητα και την επιχειρηματικότητα και όπου η διαφάνεια αποκαθιστά την εμπιστοσύνη των πολιτών στους πολιτικούς θεσμούς.\nΗ ύπαρξη ενός σταθερού νομικού συστήματος που παρέχει ασφάλεια όσον αφορά τα ιδιοκτησιακά δικαιώματα και που εξαλείφει την διαφθορά στην πολιτική ζωή ενός τόπου ‒ τιμωρώντας όσους καταχρώνται δημόσιο χρήμα ή χρηματίζονται ‒ παραδειγματίζει τους πολίτες. Ο νόμος, για παράδειγμα, περί μη ευθύνης των Υπουργών στην Ελλάδα λειτούργησε ανασταλτικά για την ποιότητα των πολιτικών θεσμών στη χώρα, καθιστώντας τους Υπουργούς ανέγγιχτους. Η απαξίωση των πολιτικών θεσμών δεν δίνει περιθώρια για μεταρρυθμίσεις και προκαλεί ανασφάλεια στους επενδυτές.\nΔεν έχει αποδειχθεί ότι ένα συγκεκριμένο σύστημα θα επιφέρει και την μεγαλύτερη οικονομική ανάπτυξη. Αντιθέτως, διαφορετικά συστήματα έχουν να επιδείξουν παρόμοια οικονομική άνθηση, ενώ όμοια την ακριβώς αντίθετη. Συμπερασματικά, προκειμένου να υπάρξει μια υγιής και συνεχώς αναπτυσσομένη οικονομία, οι πολίτες πρέπει να νοιώθουν σεβασμό προς τους θεσμούς ‒ κάτι το όποιο δεν επιβάλλεται αλλά κατακτιέται ‒ ασφάλεια όσον αφορά την οικονομική τους δραστηριότητα και πολιτική και οικονομική ισότητα.\nΕίναι αποδεδειγμένο ότι το ανθρώπινο κεφάλαιο παίζει καθοριστικό ρόλο στην ανάπτυξη της οικονομίας, γεγονός που πρέπει να αποτελέσει καθοριστικό παράγοντα στη λήψη αποφάσεων για μια ικανή διακυβέρνηση.\nΟ Thorstein Veblen (1899) στο έργο του The theory of the Leisure class αποτύπωσε με ιδιαίτερη σαφήνεια την σημασία των θεσμών στην οικονομία ‒ εν αντιθέσει με την νεοκλασική οικονομική παράδοση που παραμέλησε του θεσμούς και δεν τους ενσωμάτωσε στην οικονομική ιστορία. Πίστευε ότι η εξέλιξη έρχεται μέσα από τα χαρακτηριστικά των ανθρώπων ‒ περιέργεια, άμιλλα, διεκδίκηση και εργασία ‒ τα οποία αποδίδονται και στις επιπτώσεις των κοινωνικών και πολιτιστικών αλλαγών.\nΗ Χρυσή Αυγή είναι η μόνη πολιτική δύναμη η οποία μπορεί να επιφέρει την οικονομική αλλά και ηθική ανάταση της Ελλάδας. Με ένα πρόγραμμα άμεσα υλοποιήσιμο για όλους του τομείς και κυρίως με ανθρώπινο δυναμικό αμόλυντο, αδιάφθορο. Οι Έλληνες εθνικιστές οδηγούμενοι από την αγάπη τους για τον ελληνικό λαό και την πατρίδα θα αγωνιστούν για ένα καλλίτερο αύριο.


Ρέθυμνο: Μετά το δάγκωμα του γιατρού, κινούνται νομικά - Ειδήσεις - Νέα Κρήτη\nΤώρα διαβάζετε: Ρέθυμνο: Μετά το δάγκωμα του γιατρού, κινούνται νομικά\nΑνανέωση 03/01/2017, 19:08\nΡέθυμνο: Μετά το δάγκωμα του γιατρού, κινούνται νομικά\nΜετά το γιατρό και το νοσοκομείο Ρεθύμνου προσφεύγει δικαστικά εναντίον των ταραξιών. Η υπόθεση του γιατρού που δέχτηκε δάγκωμα παίρνει το δρόμο της δικαιοσύνης.\nΤη νομική οδό με την πλήρη κάλυψη του νοσοκομείου στον ειδικευόμενο γιατρό που δέχθηκε την επίθεση, λαμβάνουν τα επεισόδια που εκτυλίχθηκαν την περασμένη παραμονή πρωτοχρονιάς στο νοσοκομείο Ρεθύμνου. Το προσωπικό εργάζεται σε συνθήκες φόβου, αφού ανάλογα περιστατικά συμβαίνουν καθημερινά και ζητούν να προχωρήσουν γρήγορα οι διαδικασίες πρόσληψης φυλάκων.\nΚαθημερινές είναι οι επιθέσεις ασθενών και συνοδών τους στο προσωπικό του νοσοκομείου Ρεθύμνου, αφού μετά το δάγκωμα στο πρόσωπο την περασμένη παραμονή πρωτοχρονιάς σε ειδικευόμενο γιατρό, χθες και προχθές σημειώθηκαν νέα επεισόδια αυτή τη φορά μόνο φραστικά.\n>> ΔΙΑΒΑΣΤΕ ΕΠΙΣΗΣ: ΔΑΓΚΩΣΕ ΓΙΑΤΡΟ ΣΤΟ ΜΑΓΟΥΛΟ\nΗ πρόεδρος του συλλόγου εργαζομένων, Αφροδίτη Νικητάκη, καλεί τους ασθενείς και τους επισκέπτες του νοσοκομείου Ρεθύμνου, να σέβονται τον δημόσιο αυτό χώρο και όσους εργάζονται σε αυτόν. Οι εργαζόμενοι που έχουν να βγάλουν εις πέρας ιδιαίτερα τις νυχτερινές βάρδιες, έρχονται αντιμέτωποι με το φόβο και την αβεβαιότητα για το πως θα εξελιχθεί η βάρδιά τους.\nΜετά την προσφυγή του ειδικευόμενου γιατρού στη δικαιοσύνη, το ίδιο θα πράξει και το νοσοκομείο Ρεθύμνου για το σύνολο των ταραξιών, δηλαδή κατά του πατέρα και του αδερφού του ασθενή και των 2 ακόμη συγγενικών προσώπων τους που εμφανίστηκαν στο νοσοκομείο με το άκουσμα ότι η αστυνομία θα πραγματοποιούσε συλλήψεις.\nΟ γραμματέας του συλλόγου εργαζομένων, Βασίλης Δασκαλάκης, από την πλευρά του, αναφέρει ότι χρειάζονται προσλήψεις μόνιμου προσωπικού φύλαξης για να αντιμετωπιστεί το ζήτημα.\nΤο νοσοκομείο του Ρεθύμνου παραμένει δύο χρόνια τώρα χωρίς φύλαξη, εξαιτίας δικαστικής φιλονικίας των υποψήφιων ανάδοχων εταιρειών. Σχετική μελέτη έχει ολοκληρωθεί από τη διοίκηση του νοσοκομείου και έχει παραδοθεί στην ΥΠΕ Κρήτης. Προβλέπεται κονδύλιο 120 χιλιάδων ευρώ για την πρόσληψη ιδιωτών-φυλάκων.\nΣύμφωνα με τον διοικητή του ΓΝΡ, Γιώργο Φραγκιαδάκη, θα προσληφθούν γύρω στα 7 άτομα για τη φύλαξη του νοσοκομείου, ενώ θα υπάρξει στήριξη και από τους 3 θυρωρούς του νοσοκομείου που ήδη υπηρετούν στη μοναδική δευτεροβάθμια δομή υγείας στο νομό.


Θυμάμαι πότε αποφάσισα πως θέλω να γίνω δικηγόρος. Ήμουν μαθητής του Γυμνασίου ακόμα, όταν συνειδητοποίησα πως μπορούσαν να καταλήξουν στη φυλακή άνθρωποι που ήταν αθώοι. Ακόμα χειρότερα, πως η αθωότητά των, μπορεί να αποδεικνυόταν αρκετά χρόνια μετά, όταν πλέον θα είχαν αμετάκλητα στιγματιστεί και απωλέσει μεγάλο μέρος του βίου τους, πίσω από τα κάγκελα μιας φυλακής. Η σκέψη και μόνο ήταν για μένα απαράδεκτη. Το δικαστικό λάθος, τη δικαστική πλάνη, τη θεωρώ χειρότερη ακόμα και από το ιατρικό λάθος, που ενδεχομένως μπορεί να επιφέρει έως και το θάνατο ενός ασθενούς. Βλέπετε, ο θάνατος είναι μία στιγμή και φυσικά μη αναστρέψιμος. Αντιθέτως η παραμονή στη φυλακή ενός αθώου, είναι πολλές στιγμές θανάτου και αιτία πρόκλησης μόνιμων βλαβών.\nΗ πρακτική άσκηση της γι δικηγορίας βέβαια με έμαθε πως δεν υπάρχει μόνο το άσπρο και το μαύρο. Υπάρχει και το ενδιάμεσο γκρι, μία ζώνη στην οποία κινούνται πάρα πολλές υποθέσεις με αποτέλεσμα η επ’ ακροατηρίω διαδικασία να είναι αυτή που τελικώς παίζει τον αποφασιστικό ρόλο στην ετυμηγορία των δικαστών. Βέβαια, το γεγονός πως ο πατέρας μου, Σπυρίδων Σπύρου, υπήρξε ανώτατος δικαστικός συνταξιοδοτηθείς με το βαθμό του Αρεοπαγίτη και μάλιστα φέρων το «μετάλλιο» της ενασχόλησής του με την υπόθεση του «Σκανδάλου Κοσκωτά», ως ειδικός ανακριτής και μέλος του Ειδικού Δικαστηρίου, με έκανε να νοιώθω οικεία στις δικαστικές αίθουσες και φυσικά να μην φοβάμαι, αλλά να συμπαθώ και να έχω σε μεγάλη εκτίμηση τους δικαστές και τους εισαγγελείς. Επίσης δεν μπορώ να πω ότι αισθάνομαι αδικημένος, καθώς στην δεκατριάχρονη καριέρα μου, έχω χάσει 5 υποθέσεις και κανένας πελάτης μου, τον οποίο ανέλαβα εξ’ αρχής, δεν κατέληξε στην φυλακή έως σήμερα. Κυρίως όμως, είμαι ακόμα ευτυχισμένος από την επιλογή μου και κοιμάμαι ήσυχος τα βράδια. Θεωρώ πως αυτό είναι το λαμπρότερο παράσημο που μπορεί να έχει ένας δικηγόρος.\nΑπό το μακρινό 1990 πέρασαν 30 σχεδόν χρόνια. Πολλά έχουν αλλάξει τόσο στη συμπεριφορά και την αντιμετώπιση των δικαστών όσο και στην άποψη που έχουν οι πολίτες για τη δικαιοσύνη ως θεσμό. Ταλανιζόμαστε από πολιτικές κυβερνήσεις που στην πλειοψηφία τους αποδείχθηκαν ανίκανες να αντιμετωπίσουν τα προβλήματα και τα αιτήματα της κοινωνίας με συνέπεια οι πολίτες να θεωρούν τελευταίο αποκούμπι τη δικαιοσύνη ως φάρο αξιοπιστίας και συνέπειας. Αισθάνομαι όμως, πως η ίδια η δικαιοσύνη δεν βλέπει ως τέτοιο το ρόλο της, παρά προτιμά να ενεργεί διεκπεραιωτικά, ίσως βεβαρημένη και από τον όγκο των υποθέσεων και υποχρεωμένη σε καθυστερήσεις από την πρακτική που ακολουθείται έτσι κι αλλιώς στις δικαστικές αίθουσες με ευθύνη πολλές φορές και των συναδέλφων μου δικηγόρων. Επίσης όμως, δεν μπορώ να αγνοήσω τις φωνές διαμαρτυρίας από διάφορες πλευρές που μιλούν ανοιχτά για κατευθυνόμενη δικαιοσύνη και για εξαρτήσεις. Και δυστυχώς, και φαινόμενα παραδικαστικών κυκλωμάτων έχουν υπάρξει και ξεκάθαρα περιστατικά χειραγώγησης της δικαιοσύνης από την πολιτική ηγεσία. Σαν να μην φτάνουν αυτά, βλέπουμε όλοι σαν πολίτες, την απροκάλυπτη ουσιωδώς προσπάθεια κάθε κυβέρνησης, να ελέγξει την ηγεσία της δικαιοσύνης. Και αναρωτιέμαι. Η ίδια η δικαιοσύνη, αυτό το φαινόμενο, το συντηρεί ή το ανέχεται? Κι αν ναι, πως μπορούμε να το αλλάξουμε?\nΠιστεύω λοιπόν πως τελικά, δεν έχει σημασία αν η ηγεσία των ανωτάτων δικαστηρίων εκλέγεται από τους ίδιους τους δικαστές ή ορίζεται από την Βουλή. Θεωρώ πως αυτό που έχει σημασία είναι να επιστρέψουμε στις ηθικές αξίες και στις αρχές που οδήγησαν όλους μας να ασχοληθούμε με επαγγέλματα σχετιζόμενα με τη δικαιοσύνη. Από το πόστο του ο καθένας, οφείλει να δίνει τον καλύτερό του εαυτό. Να μην ξεχνά πως το λειτούργημά του αφορά τον άνθρωπο και κατ’ επέκταση την κοινωνία. Και πως οι αποφάσεις και οι χειρισμοί του σε μία υπόθεση δημιουργούν τετελεσμένα και διαμορφώνουν συνειδήσεις και νοοτροπίες. Μόνο έτσι θα μπορέσουμε να βελτιώσουμε το επίπεδο και επίσης να αφήσουμε πίσω μας ένα έργο που θα είμαστε περήφανοι για αυτό. Ας θυμηθούμε τον όρκο που πήραμε στην αρχή της ανάληψης των καθηκόντων μας και ας τον τιμήσουμε επιτέλους. Γιατί τελικά όταν πράττεις δίκαια, θα αντιμετωπιστείς και δίκαια από όλους\nΥποψήφιος Βουλευτής Ανατολικής Αττικής με την Ένωσης Κεντρώων


Ενοικίαση σκαφών Αθήνα (σελίδα 54) - Click&Boat\nΑπό 886 € ανά ημέρα\nΑπό 907 € ανά ημέρα\nΚαταμαράν FOUNTAINE PAJOT HELIA 44 13.3m.\nΑπό 691 € ανά ημέρα\nΚαταμαράν Bali 5.4 16.8m.\nΑπό 1.743 € ανά ημέρα\nΑπό 1.126 € ανά ημέρα\nΚαταμαράν Lagoon 46 14m.\nΑπό 914 € ανά ημέρα\nΑπό 853 € ανά ημέρα\nΑπό 1.286 € ανά ημέρα\nΚαταμαράν Bali - Catana Bali 4.1 13m.\nΑπό 1.700 € ανά ημέρα\nΚαταμαράν Fountaine Pajot Salina 48 14.63m.\nΑπό 799 € ανά ημέρα


Αφιέρωμα στην ελιά - μέρος 1ο | Βοτανα\nΗ ελιά καλλιεργείται για περισσότερα από 6,000 χρόνια, με σημαντικές αναφορές στην ιστορία της αρχαίας Ελλάδας και παρουσία από τον Μινωικό πολιτισμό. Η σημασία του ελαιόλαδου στην αρχαιότητα ήταν επίσης ιδιαίτερα μεγάλη, καθώς το λάδι πέρα από την καθημερινή χρήση του στο φαγητό, χρησιμοποιούνταν και σε άλλες εφαρμογές, όπως στη βυρσοδεψία, στην υφαντική, στο φωτισμό, στην αρωματοποιία, στα λουτρά, στην περιποίηση της επιδερμίδας και των μαλλιών, στη φαρμακευτική, στην ιατρική, αλλά και σε λατρευτικές τελετές. Ο Ιπποκράτης το χρησιμοποίησε για πολλές θεραπείες, ενώ ο Όμηρος το χαρακτήρισε ως το χρυσάφι της γης. Από τον 8ο αιώνα π.Χ. ήδη καλλιεργούνταν σε πολλές περιοχές της Ελλάδας.\nΗ ελιά λατρευόταν σαν σύμβολο ανδρείας και υπεροχής. Από τα κλαδιά της ελιάς κατασκευάζονταν τα στεφάνια των Ολυμπιονικών. Στην Αρχαία Αθήνα μάλιστα προσέδιδαν θεϊκή καταγωγή στην ελιά. Ο μύθος έχει μεγάλο ενδιαφέρον καθώς με βάση αυτόν, η Αθήνα πήρε το όνομα από την θεά Αθηνά, όταν στον αγώνα της με τον Ποσειδώνα για την ονομασία αλλά και την προστασία της πόλης, με κριτές του υπόλοιπους Ολύμπιους θεούς και μάρτυρα τον τότε βασιλιά της Αθήνας Κέκροπα, νίκησε με διαφορά. Ο λόγος απλός, καθώς ο Ποσειδώνας προσέφερε ως αντάλλαγμα αλμυρό νερό στην λόφο της Ακρόπολης, ενώ η θεά Αθηνά, φύτεψε μια ελιά η οποία θεωρήθηκε πολύ πιο ευεργετική.\nΥπάρχουν εκατοντάδες ποικιλίες ελιάς, όπου η κάθε μια ανταποκρίνεται σε κλιματολογικές και εδαφολογικές ανάγκες της εκάστοτε περιοχής, όπως επίσης χωρίζονται σε ελιές ιδανικές για παραγωγή λαδιού ή για παρασκευή νόστιμων ελιών προς βρώση.\nΑνάμεσα τους οι πιο γνωστές και οι πιο συνηθισμένες είναι η Λαδολιά, το Μανάκι, η Κορωνέικη και η Αθηνολιά. Κατά τη διάρκεια της ωρίμανσης όλοι οι καρποί των ελιών αλλάζουν χρώμα από πράσινο σε βιολετί και τέλος σε μαύρο.\nΤα γευστικά χαρακτηριστικά του ελαιόλαδου εξαρτώνται κυρίως από ποιο στάδιο ωρίμανσης συλλέγεται η ελιά βάσει του χρώματος της. Ελαιόλαδο προερχόμενο από πράσινες και βιολετί ελιές περιλαμβάνει μεγάλη ποσότητα αρωματικών συστατικών έχοντας έντονη φρουτώδη γεύση.\nΑντιθέτως, όσο ωριμάζει ο καρπός της ελιάς, η ποσότητα των αρωματικών συστατικών μειώνεται. Ελαιόλαδο που προέρχεται από βιολετί και μαύρες ελιές έχει απαλότερη γεύση και άρωμα .\nΟι πλέον γνωστές και αγαπημένες ποικιλίες ελιάς στην Ελλάδα είναι:\nΗ καλαμών, με ιδανική εποχή συγκομιδής Δεκέμβριο με Ιανουάριο και ο καρπός έχει ωριμάσει πλήρως. Η καλαμών έχει αρκετά μεγάλο καρπό με μεγάλη αντοχή σε όλες τις θερμοκρασίες, ενώ είναι γνωστή σε παγκόσμιο επίπεδο για τον βρώσιμο καρπό της.\nΗ κορωνέικη, επίσης διάσημη ελιά με μικρό μέγεθος και ωρίμανση από Οκτώβριο έως Δεκέμβριο. Αντέχει σε χαμηλές θερμοκρασίες και έχει ελάχιστες απαιτήσεις σε φροντίδα, ενώ δίνει εξαιρετική ποιότητα λαδιού. Δίνει μέγιστη απόδοση σε ζεστά κλίματα, και υψόμετρο όχι μεγαλύτερο από 500 μέτρα.\nΗ αθηνολία, με αργή ωρίμανση και συγκομιδή όπως και η καλαμών, έχει μεσαίο μέγεθος με λάδι εξαιρετικής ποιότητας και χαμηλής οξύτητας.\nΗ λαδολιά, με καρπό που ωριμάζει από τον Οκτώβριο έως τον Νοέμβριο, έχει μικρή διάσταση αλλά πολύ καλή απόδοση ελαιόλαδου με χαμηλή οξύτητα.\nΗ ελιά Αμφίσσης, έχει καρπό μεγάλο, με περίοδο ωρίμανση ανάλογα με την περιοχή. Είναι αρκετά ανθεκτική ελιά η οποία δεν δίνει την καλύτερη ποιότητα σε ελαιόλαδο αλλά πολύ νόστιμη ελιά και πατέ.\nΗ Χαλκιδικής, όπως και η αμφίσσης, δίνει πολύ καλή ελιά και πατέ ελιάς, με διαφορά ότι το χρώμα του καρπού δεν γίνεται ποτέ μαύρο και παραμένει και στην ωρίμανση πράσινο. Ωριμάζει μεταξύ Νοεμβρίου και Δεκεμβρίου. Είναι η ελιά που συναντάμε συχνά γεμιστή με πιπεριά.\nΗ ποικιλία μανάκι, ωριμάζει αργά με συγκομιδή από Ιανουάριο έως Φεβρουάριο. Αντέχει σε μεγάλο υψόμετρο, με καρπό μεσαίου μεγέθους οβάλ και απόδοση που δεν μειώνεται σε μεγάλα υψόμετρα όπως συμβαίνει σε άλλες ποικιλίες.\nΕλιά διατροφική αξία\nΗ ελιά είναι ο κυριότερος λόγος που θεωρείται η μεσογειακή διατροφή από τις πιο υγιεινές στον κόσμο, καθώς οι μέχρι στιγμής μελέτες δείχνουν πως η μεσογειακή διατροφή προλαμβάνει ασθένειες και συμβάλει στην μακροζωία.\nΗ θρεπτική αξία της ελιάς είναι εξαιρετική. Βέβαια έχει και πολλά λιπαρά, κορεσμένα, πολυακόρεστα και μονοακόρεστα. 100 γραμμάρια ελιάς περιέχουν 116(μαύρες) – 145(πράσινες) θερμίδες, πρωτεΐνες, υδατάνθρακες και φυτικές ίνες. Από μέταλλα και ιχνοστοιχεία, περιέχουν ασβέστιο, σίδηρο, μαγνήσιο, ποτάσιο, νάτριο, ψευδάργυρο και χαλκό. Από υδατοδιαλυτές και λιποδιαλυτές βιταμίνες, περιέχουν βιταμίνη C, πολύ βιταμίνη Α, πολύ βιταμίνη Ε, βιταμίνες Β6, B12, B9 και Β3 και βιταμίνη Κ. Υπάρχουν διαφορές από μαύρη ελιά σε πράσινη ελιά σε ποσοστά ημερήσιας πρόσληψης, αλλά περιέχονται τα ίδια θρεπτικά συστατικά. Το αντιοξειδωτικό ελαιόλαδο, περιέχει ευεργετικά λιπαρα οξέα πολυακόρεστα και μονοακόρεστα, βιταμίνες Ε και Κ.\nΔιαβάστε στο μέρος 2ο για όλες τις θεραπευτικές ιδιότητες της ελιάς, την καλλιέργεια, την συγκομιδή και την δημιουργία ελαιόλαδου αλλά και ελιάς στην άλμη!\nελαιολαδο, ελια, ελια θρεπτικη αξια, ελια μυθολογια, ελια ποικιλιες


Aποκατάσταση ζημιών στο ορεινό οδικό δίκτυο των Τρικάλων - trikalaenimerosi\nAποκατάσταση ζημιών στο ορεινό οδικό δίκτυο των Τρικάλων\nΤρίκαλα | 07 Αυγ 2019, 12:52\nEργασίες σε περιοχές του Δήμου Πύλης εκτελούνται από την Π.Ε. Τρικάλων στο πλαίσιο της εργολαβίας "Αποκατάσταση ζημιών που προκλήθηκαν από έντονα πλημμυρικά φαινόμενα στο οδικό δίκτυο αρμοδιότητας Π.Ε. Τρικάλων".\nΟι εργασίες εκτελούνται στις παρακάτω περιοχές:\n• Τσιμεντοστρώσεις σε οδούς του Δημοτικού διαμερίσματος Στουρναρέικων και στο οδικό δίκτυο Στουρναρέικων – Μεσοχώρα.\n• Αποκατάσταση επενδεδυμένης τάφρου σε διάφορες θέσεις στο οδικό δίκτυο Στουρναρέικα – Μεσοχώρα και κατασκευή τοιχίου αντιστήριξης στην είσοδο του Βαθυρέμματος.\n• Αποκατάσταση οδοστρώματος της οδού προς Λιβαδοχώρι και κατασκευή τοιχίων αντιστήριξης στην οδό Πολυνέρι – Μυρόφυλο.\n• Άρση καταπτώσεων και κατασκευή επενδεδυμένης τάφρου στην οδό προς Πετροχώρι και καθαρισμός τάφρου, φρεατίων και σωληνωτών οχετών από Στουρναρέικα έως όρια Νομού Τρικάλων – Άρτας και προς την οδό Μοσχόφυτο – Βαλκάνο – Πολυνέρι – Μυρόφυλλο.\nΟ Περιφερειάρχης Θεσσαλίας κ. Κώστας Αγοραστός μαζί με τον Αντιπεριφερειάρχη Τρικάλων κ. Χρήστο Μιχαλάκη έχοντας σαν κύριο μέλημα τους την κατά το δυνατό ασφαλέστερη μετακίνηση των ανθρώπινων κοινοτήτων και των εμπορευμάτων τους, προχωρούν πιστά στις δεσμεύσεις τους για ένα σύγχρονο και ασφαλές οδικό δίκτυο στον νομό μας.\nOΡΕΙΝΟ ΟΔΙΚΟ ΔΙΚΤΥΟ


Συναγερμός στο Μενίδι: Ελεγχόμενη έκρηξη σε ύποπτο πακέτο έξω από δημαρχείο! - Ειδήσεις - Athens magazine\nΣυναγερμός στο Μενίδι: Ελεγχόμενη έκρηξη σε ύποπτο πακέτο έξω από δημαρχείο!\nΣυναγερμός σήμανε έξω από το δημαρχείο Μενιδίου!\n22 Δεκεμβρίου 2018 09:06\nΣυναγερμός σήμανε στις 23.00 το βράδυ της Παρασκευής, έξω από το δημαρχείο Μενιδίου, όταν εντοπίστηκε ύποπτο πακέτο.\nΣτο σημείο μετέβησαν άμεσα οι αρμόδιες υπηρεσίες, οι οποίες προέβησαν σε ελεγχόμενη έκρηξη.\nΤο πακέτο, ένα κουτί από παπούτσια, είχε μέσα μία πλακέτα, καλώδια, κάρβουνο και ύφασμα τα οποία, σύμφωνα με την αστυνομία εάν ήταν συνδεδεμένα θα μπορούσαν να λειτουργήσουν και ως εκρηκτικός μηχανισμός.\nΔΕΙΤΕ ΕΠΙΣΗΣ: Συναγερμός για σαλμονέλα στις ΗΠΑ! - Ασθένησαν 200 άτομα εν μέσω Χριστουγέννων!


«Θα έσκιζα το συμβόλαιό μου» - Onsports.gr\nOnsports Team\t23 Μαίου 2011, 21:26\n«Θα έσκιζα το συμβόλαιό μου»\nΓια τα play off αλλά και τις εκλογές της Λέσχης Φίλων Άρη, μίλησε ο Σάκης Τσιώλης.\nΟ τεχνικός του Άρη, με δηλώσεις του στην διαδικτυακή εκπομπή «Scorer» αναφέρθηκε στα play off τονίζοντας ότι η ΑΕΚ παρουσιάζεται ως η πιο συγκροτημένη ομάδα, ενώ δεν παρέλειψε να αναφερθεί και στις εκλογές της Κυριακής (22/05) που ανέδειξαν τη νέα διοίκηση της ΠΑΕ Άρης.\nΓια τα play off: «Ρεαλιστικά δεν είναι ότι καλύτερο καθώς μια ομάδα που έχει κατακτήσει την 2η θέση στην κανονική διάρκεια του πρωταθλήματος, με μια-δυο κακές βραδιές μπορεί να χάσει την θέση που οδηγεί στο Champion’s League. Μέχρι στιγμής πάντως σε αυτήν την διαδικασία η ΑΕΚ παρουσιάζεται ως η πιο συγκροτημένη ομάδα».\nΓια την πορεία του Ολυμπιακού Βόλου: «Η βαθμολογία των play off αδικεί τον Ολυμπιακό Βόλου, θα μπορούσε να έχει καλύτερη θέση. Το μεγαλύτερο πλεονέκτημα αυτής της ομάδας είναι η ομοιογένειά της αφού ουσιαστικά είναι η ίδια ομάδα που αγωνιζόταν στην Football League 1 και έτσι οι παίκτες της έχουν «δέσει» μεταξύ τους».\nΓια το στοιχείο που τον κάνει ξεχωριστό ως προπονητή: «Το γεγονός ότι σέβομαι απόλυτα την κουλτούρα της εκάστοτε ομάδας μου, σε συνδυασμό με το ότι μου αρέσει το γρήγορο και επιθετικό ποδόσφαιρο καθώς και ότι πάντα προσπαθώ να φέρω τον κόσμο κοντά στην ομάδα».\nΓια τους Έλληνες προπονητές γενικότερα: «Οι παράγοντες δοκίμασαν πολλούς ξένους προπονητές και δεν ασχολούνταν με τους Έλληνες. Αυτό σιγά-σιγά φαίνεται να αλλάζει κάτι που είναι φυσικά προς όφελος του ποδοσφαίρου μας».\nΓια τις εκλογές της ΠΑΕ Άρης: «Αν εκλεγόταν μια διοίκηση που θα είχε διαφορετική φιλοσοφία από εμένα, δεν θα είχα κανένα πρόβλημα να σκίσω το συμβόλαιό μου. Όμως, παρά κάποιες φήμες που ακούγονταν, έχοντας επικοινωνία και με τους υποψηφίους που δεν εκλέχτηκαν δεν προέκυπτε κάτι τέτοιο…».


Τρία νέα γήπεδα τένις στη Ρόδο, από την Περιφέρεια Νοτίου Αιγαίου – ParosNews\n13 Οκτωβρίου, 2020 13 Οκτωβρίου, 2020 ParosNews\t333 Views 0 Σχόλια\nΠαράλληλα με την επισκευή και συντήρηση των υφισταμένων εγκαταστάσεων σε Καρακόνερο και Έλλη – Υπογραφή εργολαβικής σύμβασης\nΤο έργο εντάσσεται στο πλαίσιο του εκτεταμένου προγράμματος βελτίωσης των αθλητικών υποδομών στα νησιά ευθύνης της Περιφέρειας Νοτίου Αιγαίου, η οποία αποδεικνύει εμπράκτως το ενδιαφέρον και τη μέριμνά της για τον αθλητισμό και για την βελτίωση των αθλητικών εγκαταστάσεων, προκειμένου αυτές να γίνουν περισσότερο ασφαλείς και φιλικές προς τους μικρούς και μεγάλους χρήστες τους. Χρηματοδοτείται από το Πρόγραμμα Δημοσίων Επενδύσεων της Περιφέρειας Νοτίου Αιγαίου και έχει ορίζοντα ολοκλήρωσης έξι (6) μήνες από την υπογραφή της εργολαβικής σύμβασης.\nΟι εργασίες, βάσει της μελέτης, περιλαμβάνουν:Α) την αποξήλωση των υφισταμένων μοκετών στα γήπεδα αντισφαίρισης 1 & 2 στο Έλλη. Κατόπιν την βελτίωση (υψομετρικά) του εδάφους και την προετοιμασία αυτού για την κατασκευή νέου τάπητα. Θα γίνει ειδική επεξεργασία για την απομάκρυνση χόρτων και την αποφυγή να ξαναφυτρώσουν. Θα προετοιμαστεί το έδαφος για το νέο τάπητα προδιαγραφών που θα εγκρίνει το Δ.Σ. του Ροδιακού Ομίλου Αντισφαίρισης, καθώς και να είναι ITF Aproved.Β) την επάλειψη των επιφανειών των 5 γηπέδων στο ΚαρακόνεροΓ) Κατασκευή νέου χωμάτινου γηπέδου στο ΚαρακόνεροΔ)\nΤοποθέτηση τεσσάρων εννιάμετρων ιστών φωτισμού με 24 φωτιστικά συνολικά. (δύο ιστοί με 4 προβολείς έκαστος για τα γήπεδα στο Έλλη και 4 ιστοί με 4 προβολείς έκαστος για το νέο γήπεδο στο Καρακόνερο).\nΗ προμήθεια των δύο ιστών και η τοποθέτησή του στο Έλλη, θα γίνει με έξοδα και εργασία του Ροδιακού Ομίλου Αντισφαίρισης.\n← Previous Λαογραφικό Μουσείο Παροικιάς – Μην το είδατε τον Παναή!\nNext → Κτηματολόγιο: Κίνδυνος να «περάσουν στα χέρια» του Δημοσίου σχεδόν 300.000 ακίνητα\nΑσφυκτικό το φετινό Πάσχα – Υποχρεωτική η διπλή μάσκα στους ναούς


Menaion March 11\nΜνήμη τού εν Αγίοις Πατρός ημών Σωφρονίου, Πατριάρχου Ιεροσολύμων.\nΕις τό, Κύριε εκέκραξα, ιστώμεν Στίχους ς' καί ψάλλομεν Στιχηρά Προσόμοια τού Αγίου γ'.\nΣωφροσύνης επώνυμος, εξ ενθέου προγνώσεως, προκληθείς Σωφρόνιος, σώφρων γέγονας, επί τών έργων καί δίκαιος, ανδρείος καί φρόνιμος, αρεταίς ταίς γενικαίς, γενικώς στεφανούμενος, καί διένειμας, προσφυώς εκατέρω τή ψυχή τε, καί τώ σώματι, καθάπερ, διαιτητής ακριβέστατος.\nΘεολόγου εκ στόματος, θεολόγους εβρόντησας, διδαχάς Σωφρόνιε, παμμακάριστε, θεολογήσας τρανότατα, Πατέρα τόν άναρχον, καί συνάναρχον Υιόν, καί τό Πνεύμα τό Άγιον, συναϊδιον, εν μονάδι Τριάδα καί Μονάδα, εν Τριάδι Θεόν ένα, τή ουσιώδει ταυτότητι.\nΤή σαρκί καθ' υπόστασιν, ενωθέντα τόν άσαρκον, καί Πατρί συνάναρχον, Λόγον Πάνσοφε, δίχα τροπής καί συγχύσεως, σοφώς εδογμάτισας, ενεργούντα δέ διττώς, καταλλήλως ταίς φύσεσιν, εξ ών σύγκειται, καί εν αίς θεωρείται είς υπάρχων, αδιαίρετος τώ όντι, τούτο κακείνο νοούμενος.\nΚατακρίσεως λύτρωσαι, Παναγία Θεόνυμφε, καί δεινών πταισμάτων, τήν ταπεινήν μου ψυχήν, καί τού θανάτου απάλλαξον, ευχαίς σου, καί δώρησαι, δικαιώσεως τυχείν, εν ημέρα ετάσεως, ής επέτυχον, τών Αγίων οι δήμοι, μετανοία, καθαρθέντα με πρό τέλους, καί τών δακρύων ταίς χύσεσιν.\nΕν Σταυρώ ως κατείδέ σε, καθηλούμενον Κύριε, η αμνάς καί Μήτηρ σου, εξεπλήττετο, καί τί τό όραμα, έκραζεν, Υιέ ποθεινότατε; ταύτά σοι ο απειθής, δήμος ανταποδίδωσιν ο παράνομος, ο πολλών σου, θαυμάτων απολαύσας; αλλά δόξα τή αρρήτω, συγκαταβάσει σου Δέσποτα.\nΚανόνα πίστεως καί εικόνα πραότητος, εγκρατείας διδάσκαλον ανέδειξέ σε τή ποίμνη σου, η τών πραγμάτων αλήθεια, διά τούτο εκτήσω τή ταπεινώσει τά υψηλά, τή πτωχεία τά πλούσια, Πάτερ Ιεράρχα Σωφρόνιε, πρέσβευε Χριστώ τώ Θεώ, σωθήναι τάς ψυχάς ημών.\nΤό, Θεοτόκε Παρθένε, καί τά έτερα.\nΜετά τήν συνήθη Στιχολογίαν, οι Κανόνες τού Αγίου καί τού Τριωδίου.\nΟ Κανων τού Αγίου, ού η Ακροστιχίς.\nΣωφροσύνης μέλπω τόν επώνυμον, αίσιμα ρέζων.\nΩδήα' Ήχος δ'\n«Ανοίξω τό στόμα μου, καί πληρωθήσεται πνεύματος, καί λόγον ερεύξομαι τή Bασιλίδι μητρί, καί οφθήσομαι, φαιδρώς πανυγηρίζων, καί άσω γηθόμενος, ταύτης τά θαύματα».\nΣωφρόνως διέπλευσας, τής σωφροσύνης τό πέλαγος, ταίς αύραις τού Πνεύματος, οιακιζόμενος, καί συνήθροισας, πολλήν περιουσίαν, σοφίας χαρίσματι, Πάτερ Σωφρόνιε.\nΩς Άγγελος γέγονας, τής τού Χριστού Αναστάσεως, καί πρόεδρος ένθεος, τού θείου Μνήματος, τού πλουτήσαντος, πηγήν αθανασίας, Χριστόν τόν εγείραντα, πτώσιν τού γένους ημών.\nΦαιδρότητι λόγων σου, διανοίας οξύτητι, τόν κόσμον εφαίδρυνας, θεολογήσας τρανώς, τρισυπόστα τόν, θεότητος ουσίαν, Μονάδα τρισάριθμον, Πάτερ Σωφρόνιε.\nΡημάτων ο φθόγγος σου, καί τών δογμάτων η εύσημος, κιθάρα διέδραμε, τής γής τά πέρατα, τό μυστήριον, τής οικονομίας, τού Λόγου διδάσκουσα, Πάτερ θεόληπτε.\nΟ ων φύσει άκτιστος, καί τώ Πατρί συναϊδιος, καί χρόνων υπέρτερος, καί προαιώνιος, εκ σού Δέσποινα, κτιστός καί υπό χρόνον, ως άνθρωπος γίνεται, σώζων τόν άνθρωπον.\n«Ουκ εν σοφία, καί δυνάμει καί πλούτω καυχώμεθα, αλλ' εν σοί τή τού Πατρός ενυποστάτω Σοφία Θεού, ού γάρ εστιν Άγιος, πλήν σου φιλάνθρωπε».\nΣτηριζομένη, βακτηρία τών λόγων σου Όσιε, τάς ορμάς τών δυσσεβών, καί θεομάχων αιρέσεων, ελαύνει διώκουσα, η Εκκλησία Χριστού.\nΥπερμαχήσας, τού σεπτού θεοφόρε κηρύγματος, ανεδείχθης νικητής, τή συμμαχία τού Πνεύματος, σοφώς δυναμούμενος, Πάτερ Σωφρόνιε.\nΝεκρώσας πάσαν, φθειρομένης σαρκός ηδυπάθειαν, τήν ακήρατον ψυχήν, δι' ευσεβείας εζώωσας, καί ταύτην ανέδειξας, ένθεον όργανον.\nΗ θεολόγος, καί τερπνή καί μελίρρυτος γλώσσά σου, τούς τού λόγου ποταμούς, αναπηγάζει θεόληπτε, τά θεία διδάγματα, πάσι προχέουσα.\nΣέ τήν τεκούσαν τόν Θεόν, Θεοτόκον δοξάζομεν, τώ Γεννήματι τώ σώ, προσηγορίαν αρμόζοντες, καί κλήσιν κατάλληλον, πάναγνε Δέσποινα.\nΤοίς λόγοις εκόσμησας τήν Εκκλησίαν Χριστού, τοίς έργοις ετήρησας τό κατ' εικόνα Θεού, Σωφρόνιε Όσιε, έλαμψε γάρ εν κόσμω, η εν σοί σωφροσύνη, χάριτας διδαγμάτων, απαστράπτουσα πάσι, τοίς πίστει εορτάζουσι Πάτερ τήν μνήμην σου.\nΕκαίνισας Άχραντε τώ θείω τόκω σου, φθαρείσαν τοίς πάθεσι τών γηγενών τήν θνητήν, ουσίαν καί ήγειρας, πάντας εκ τού θανάτου, πρός ζωήν αφθαρσίας, όθεν σε κατά χρέος, μακαρίζομεν πάντες, Παρθένε δεδοξασμένη, ώς προεφήτευσας.\nΣταυρώ σε υψούμενον ως εθεάσατο, η άχραντος Μήτηρ σου Λόγε Θεού μητρικώς, θρηνούσα εφθέγγετο, Τί τό καινόν καί ξένον, τούτο θαύμα Υιέ μου, πώς η ζωή τών όλων, ομιλείς τώ θανάτω, ζωώσαι τούς τεθνεώτας, θέλων ώς εύσπλαγχνος ;\nΩδή δ ' Ο Ειρμός\nΜίαν άναρχον ουσίαν, εν τρισίν υποστάσεσιν, ιδικαίς τελείαις, Πάτερ σύ σοφώς εδογμάτισας, διαιρουμένην ατμήτως, ενουμένην τε ασυγχύτως, βουλήσει μιά καί θεότητι.\nΈχων σώφρονας τάς φρένας, καί τόν νούν σωφρονέστερον, ου φυρμόν εφρόνεις, Πάτερ ου τροπήν ουδέ σύγχυσιν, τών ηνωμένων ατρέπτως δύο φύσεων, εν ενί Χριστώ, μονογενεί απαστράπτουσαν.\nΛαμπρυνόμενος ενθέως, φωτισμώ τώ τού Πνεύματος, τήν δεινήν μανίαν, τήν τού Νεστορίου διέλυσας, ταυτοβουλία καί γνώμη τού τήν ένωσιν, δογματίσαντος, επί Χριστού δύο φύσεων.\nΠύρρον έφλεξας αντάρτην,τώ πυρί τών δογμάτων σου, αθετούντα δύο, είναι τού Χριστού τά θελήματα, ταίς διαφ όροις ουσίαις τά κατάλληλα, ενεργείας τε, άμα διπλάς Πάτερ Όσιε.\nΩραιώθης υπέρ πάσαν, τών Αγγέλων ευπρέπειαν, ως τεκούσα τούτων, Κόρη ποιητήν τε καί Κύριον, εκ σών αχράντων αιμάτων σωματούμενον, τόν ρυόμενον, πάντας αυτόν τούς δοξάζοντας.\nΤήν σεπτήν ανάστασιν, καί τάφον τής ζωής, ακλινεί πόθω θεωρών, Θεώ οίας ήντλησας κρυφιομύστους, καί πιστοίς μετέδωκας, Ιεράρχα τής ελλάμψεως.\nΟλικώς επόθησας, τόν μόνον αγαθόν, πυρσωθείς φέγγει νοητώ, καί πηγήν ηγάπησας τής αφθαρσίας, θεωρίαις Πάνσοφε, πρός αυτήν ανατεινόμενος.\nΝαός ζών καί έμψυχος, εγένου τού Θεού, νεκρωθείς πάσι τοίς εν γή, τήν τού λόγου τράπεζαν ευθηνουμένην, κεκτημένος Όσιε, καί λυχνίαν τήν τής πίστεως.\nΕν δυσί νοούμενον, ουσίαις τόν Χριστόν, τόν Υιόν τόν μονογενή, τού Θεού τόν άναρχον, σάρκα γενόμενον, υπέρ λόγον τέτοκας, Θεομήτορ απειρόγαμε.\nΠλουσίως, εξεχύθη η χάρις τού Πνεύματος, τού παναγίου θεόφρον, έν τοίς χείλεσί σου, όθεν ο φθόγγος, τών σών λόγων, τού ποταμού μιμείται τά ρεύματα.\nΩς φοίνιξ, εν τώ οίκω Κυρίου εξήνθησας, τή ευκαρπία τών λόγων, καθαρώ τε βίω καταγλυκαίνων, τάς καρδίας, Ιεράρχα, τών πίστει τιμώντων σε.\nΝεκρούται, τή ζωτική ρομφαία τής γλώττης σου, τό τών αιρέσεων στίφος, καί θρασεία φάλαγξ τών θεομάχων, σφαττομένη, θανατούται δογμάτων σου ξίφεσιν.\nΥμνούμεν, Θεοτόκε τόν άχραντον τόκον σου, δι' ού σω ζόμεθα πάντες, καί θανάτου βρόχων καί δεινοτάτης, αμαρτίας, καί τών μυχών τού Άδου λυτρούμεθα.\nΤή ΙΑ' τού αυτού μηνός, μνήμη τού Οσίου Πατρός ημών Σωφρονίου, Αρχιεπισκόπου Ιεροσολύμων.\n· Έσπευδε τηρείν καί κεραίαν τού νόμου,\n· Ο Σωφρόνιος, ού παρ ουρανοίς κέρας.\n· Ενδεκάτη σαόφρων έδυ Σωφρόνιος παρά τύμβον.\nΤή αυτή ημέρα, Mνήμη τού Αγίου Ιερομάρτυρος Πιονίου, Πρεσβυτέρου τής εν Σμύρνη Αγίας Εκκλησίας.\n· Ως εγκρυφίας άρτος εξωπτημένος,\n· Καυθείς προσήχθη Πιόνιος Κυρίω.\nΤή αυτή ημέρα, Mνήμη τού Οσίου Πατρός ημών Γεωργίου θεοφόρου καί θαυματουργού, τού εν τώ Διϊππείω λεγομένω, τού Νεοφανούς.\n· Εκ γειτόνων εί, Γεώργιε, κανθάδε,\n· Κακείθεν, οίμαι, Χριστομύστη, Παρθένω.\nΤή αυτή ημέρα, Μνήμη τών Αγίων Μαρτύρων, Τροφίμου καί θαλλού, τών εν Λαοδικεία μαρτυρησάντων.\nΤή αυτή ημέρα, Η εις τήν Κωνσταντινούπολιν ανακομιδή τών Λειψάνων τού Αγίου Μάρτυρος Επιμάχου.\n· Κομίζεταί σοι όλβος, ολβία Πόλις,\n· Επιμάχου τό σώμα τού τρισολβίου.\nΤή αυτή ημέρα, Μνήμη τού Οσίου Πατρός ημών Γεωργίου τού Σιναϊτου.\n· Πώς άν διήλθες πλέθρα γής τάχος τόσα;\n· Ει μή άσαρκος, ώς τις ής, πάτερ, βίω;\n«Ο διασώσας εν πυρί, τούς Αβραμιαίους Παίδας, καί τούς Χαλδαίους ανελών, οις αδίκως δικαίους ενήδρευσαν, υπερύμνητε Κύριε, ο Θεός ο τών Πατέρων ευλογητός εί».\nΜετά τής άνωθεν ροπής, ταίς αιρετικαίς γλωσσαλγίαις, αντιταττόμενος Σοφέ, νικηφόρος γενόμενος έψαλλες, Υπερύμνητε Κύριε, ο Θεός ο τών Πατέρων ευλογητός εί.\nΟ λαός ανάθημα Θεού, τάς τών Ασκητών φυτουργίας, περιϊπτάμενος, Σοφέ, τόν λειμώνα τόν σόν κατεφύτευσας, αρετών εμμελέτημα, τώ Θεώ τώ εν υψίστοις καθιερώσας.\nΝόμω πειθόμενος Χριστού, τής σής επιστήμης τόν πλούτον, τοίς δεομένοις ευσεβώς, αναμέλπων θεόφρον μετέδωκας, Υπερύμνητε Κύριε, ο Θεός ο τών Πατέρων ευλογητός εί.\nΑγιασθείσα τήν ψυχήν, καί προκαθαρθείσα τό σώμα, τή επελεύσει επί σέ, τού Αγίου Πανάμωμε Πνεύματος, τού Yψίστου τήν δύναμιν, εν γαστρί σου συλλαβούσα τίκτεις ασπόρως.\n«Παίδας ευαγείς εν τή καμίνω ο τόκος τής Θεοτόκου διεσώσατο, τότε μέν τυπούμενος, νύν δέ ενεργούμενος, τήν οικουμένην άπασαν, αγείρει ψάλλουσαν, Τόν Κύριον υμνείτε τά έργα, καί υπερυψούτε, εις πάντας τούς αιώνας».\nΙεραρχικής Ιερουργίας, τώ μύρω καθηγιάσθης τώ τής χάριτος, ένθα πεφανέρωται, κόσμου η σωτήριος Ιεραρχία, πάνσοφε, Πάτερ Σωφρόνιε, Τόν Κύριον υμνείτε κραυγάζων, καί υπερυψούτε, εις πάντας τούς αιώνας.\nΣοφίαν τιμών διαφερόντως, στεφάνω τώ τών χαρίτων εστεφάνωσαι, δόξαν τήν αμάραντον, πλούτον αναφαίρετον, τό τής σοφίας, Ένδοξε δώρον δεξάμενος, καί Κύριον υμνείτε, κραυγάζων, καί υπερυψούτε, εις πάντας τούς αιώνας.\nΙεροπρεπώς Ιερομύστα, τήν θείαν δικαιοσύνην ενδυσάμενος, ίθυνας Πανόλβιε, Πάτερ γενναιότατα, τό τού Δεσπότου ποίμνιον λόγοις καί πράξεσι, Τόν Κύριον υμνείτε κραυγάζων, καί υπερυψoύτε, εις πάντας τούς αιώνας.\nΜεγαλοπρεπώς καί υπέρ λόγον, ο Λόγος ο τώ Πατρί Πάτερ συνάναρχoς, λόγον σοι δεδώρηται, λόγους διατρέφοντα, καί γλωσσαλγίας λύοντα τάς τών αιρέσεων, τόν Κύριον υμνείτε βοώντα, καί υπερυψούτε εις πάντας τούς αιώνας.\nΑγιοπρεπής Ναός εδείχθης, τού Λόγου τού πάσαν κτίσιν αγιάσαντος, όρος πίον άγιον, όρος εμφανέστατον, ευλογημένη Δέσποινα μόνη πανύμνητε, Διό σε Θεομήτορ υμνoύμεν, καί υπερυψούμεν εις πάντας τούς αιώνας.\n«Λίθος αχειρότμητος όρους, εξ αλαξεύτου σου Παρθένε, ακρογωνιαίος ετμήθη Xριστός, συνάψας τάς διεστώσας φυσεις, διό επαγαλλόμενοι, σέ Θεοτόκε μεγαλύνομεν».\nΡήσις εκ χειλέων σου θείων, προερχομένη θεορρήμον, τάς τών ευσεβών διανοίας, καταγλυκαίνει διά τής χάριτος, ώς περ κηρίον στάζουσα, τών νοημάτων τήν ευπρέπειαν.\nΈνδον ουρανίων αδύτων, περιπολεύεις θεηγόρε, περί τόν τών όλων Δεσπότην καί Βασιλέα, ένθα χορεύουσιν, Αγγελικαί λαμπρότητες, καί τών Αγίων τά στρατεύματα.\nΖωήν μετερχόμενος Πάτερ, επί τής γής τήν τών Αγγέλων, τής αγγελικής εν ουρανοίς, κατηξιώeης μακαριότητος, ένθα Χριστόν δυσώπησον, σωθήναι πάντας τούς υμνούντάς σε.\nΩς τών αρωμάτων φιάλαι, αι σιαγόνες σου θεόφρον, νάρδου πιστικής πολυτίμου, σοφίας γέμων ώφθης αλάβαστρον, Σώμα Χριστού τό τίμιον, αρωματίζων τοίς σοίς δόγμασι.\nΝεφέλην σε κούφην Παρθένε, ο Ησαίας εθεώρει, επί σοί γάρ Κύριος ελθών, καθείλε πάντα τά χειροποίητα, καί τήν αυτού επίγνωσιν, τοίς σέ υμνoύσιν εφανέρωσε.\nΤό Φωταγωγικόν, τό Ιδιόμελον τής ημέρας, τό Μαρτυρικόν.\nΚαί η λοιπή, Ακολουθία, ως σύνηθες, καί Απόλυσις.


2. Εκπλήσσει η είδηση ότι ο γέρων εγκαταλείπεται μόνος και απροστάτευτος. Ο γέρων Γαβριήλ έχει δύο πιστούς και αφοσιωμένους υποτακτικούς, τον ιερομόναχο Νεκτάριο (1997) και τον μοναχό Δοσίθεο (από το 2009), οι οποίοι αποτελούν υποδείγματα σεμνού και ησυχαστικού βίου, και διακονούσαν όλα αυτά τα χρόνια με πραγματική αγάπη και αυταπάρνηση τον γέροντα. Με το δεδομένο αυτό, δεν υπάρχει απολύτως κανένα έλλειμμα στη φροντίδα του γέροντος. Αλλά ακόμη και στην έσχατη και απευκταία περίπτωση αναχωρήσεως των υποτακτικών του, καθήκον και δέσμευση της Μονής είναι να φροντίσει και να γηροκομήσει τον γέροντα.\nΤοποθέτηση πινακίδων οδοσήμανσης στον δήμο Νέας Προποντίδας (φώτο)


Το άχτι : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Νίκος Ξένιος\nΝ΄ αντικρύσει το πρόσωπό του στον καθρέφτη της δίφυλλης ντουλάπας; Να πάει πάλι φέτος το καλοκαίρι στο "Ζέφυρο" στα Πετράλωνα να δει την ίδια ταινία; Να βάλει το πορτρέτο της στην κορνίζα; N΄ αφήσει αυτό το κάτι να επιπλέει στη μπανιέρα; Να μείνει να φροντίζει τον τάφο της μητέρας του ή να γυρίσει στη μακρινή πατρίδα; Να κλείσει τ΄ αυτιά του στα ουρλιαχτά των σκύλων στο στρατόπεδο; Να πετάξει την ασπίδα του και ν΄ αυτομολήσει στις τάξεις του εχθρού; Να πάψει να σκέφτεται; Ή να μείνει με το άχτι; Ξεριζωμένοι από τα μικράτα τους, οι ήρωες των δεκαέξι διηγημάτων του Νίκου Ξένιου διασταυρώνουν τη φωνή τους με την "άλλη" φωνή που μιλά μέσα τους, αυτήν τη θελκτική, τη γόησσα και την ερωμένη, την υπεύθυνη για τις ήττες και τους θριάμβους τους. Την "αγανακτισμένη" φωνή που τους αναγκάζει να συναντήσουν τους εφιάλτες τους, τους χαμένους γονείς τους, τον τόπο της καταγωγής τους, την άγρια κατάσταση στη νέα πατρίδα. Αλλά και τη βίαιη ενηλικίωση, καθώς και το χάος που τους χωρίζει από τους άλλους ανθρώπους.\nISBN (10ψήφιο): 960-9441-19-Χ\nΣπούδασε Φιλοσοφία στο Πανεπιστήμιο Κρήτης και το 1986 ξεκίνησε μεταπτυχιακές σπουδές με τον Κορνήλιο Καστοριάδη στην Ecole des Hautes Etudes en Sciences Sociales στο Παρίσι. Ως διδάκτορας της Πολιτικής Φιλοσοφίας δημοσίευσε μελέτες και ανακοινώσεις σε διεθνή συνέδρια. Συνεργάστηκε στο "Λεξικό θεατρικών όρων" (Κοάν) και στην "Ισπανική Γραμματική" του Στ. Ροδαρέλλη (Ίασπις) και συμμετείχε στον τόμο "Greek magic" (Routledge). Διδάσκει στο Μουσικό Λύκειο Αλίμου. Συνεργάζεται με το περιοδικό "Αρχαιολογία και Τέχνες" και την "Bookpress", εκτάκτως δε και με τα περιοδικά "Ιστός", "Οδός Πανός", "Δέ(κατα)", "Athens Review of Βooks", "Ποιητική" και "Ουτοπία". Έχει δημοσιεύσει τη συλλογή διηγημάτων "Το άχτι" (Φαρφουλάς, 2011) και τις νουβέλες "Ένα τριάρι για τον Οιδίποδα" (Φαρφουλάς, 2012) και "Το κυνήγι του βασιλιά Ματθία" (Κριτική, 2017).


hotels.com-Ξενοδοχεία Με Πισίνα σε Γουέστ Χόλυγουντ, Ειδικές Προσφορές σε Ξενοδοχεία με Πισίνα σε Γουέστ Χόλυγουντ\nΞενοδοχεία - Πισίνα - Γουέστ Χόλυγουντ\nΠισίνα ξενοδοχεία στην πόλη Γουέστ Χόλυγουντ\nΓουέστ Χόλυγουντ: Κορυφαία σημεία ενδιαφέροντος\nRoxy Theatre West HollywoodΑυτό το μέρος (Roxy Theatre West Hollywood) βρίσκεται 1,3 χλμ. από το κέντρο της πόλης (Γουέστ Χόλυγουντ), και αποτελεί δημοφιλές σημείο ενδιαφέροντος για επίσκεψη κατά τη διάρκεια της διαμονής σας. Σύμφωνα με τους ταξιδιώτες της Hotels.com, σε αυτό το μέρος, γνωστό για την τέχνη, υπάρχουν πολλές όμορφες παραλίες. Αν απολαύσετε το σόου και θέλετε να δείτε κι άλλο, το ακόλουθο μέρος είναι σε κοντινή απόσταση με τα πόδια: Whiskey a Go Go (χώρος διασκέδασης).\nΜάθετε περισσότερα για: Γουέστ Χόλυγουντ\nΓουέστ Χόλυγουντ - Ξενοδοχεία με πισίνες\nΑν αναζητάτε ξενοδοχείο με πισίνα σε αυτόν τον προορισμό (Γουέστ Χόλυγουντ), μην κοιτάτε αλλού. Η Hotels.com μπορεί να σας βοηθήσει να βρείτε το ξενοδοχείο σας, ώστε να αφοσιωθείτε μόνο στο πώς θα απολαύσετε τις αγορές και τα εστιατόρια σε αυτόν τον προορισμό (Γουέστ Χόλυγουντ). Θέλετε να τσεκάρετε τα αξιοθέατα της περιοχής πριν επιστρέψετε στο ξενοδοχείο σας για ξεκούραση ή για μια βουτιά; Βγάλτε το μαγιό, φορέστε άνετα ρούχα και εξερευνήστε αξιοθέατα σε αυτόν τον προορισμό (Γουέστ Χόλυγουντ), όπως: Sunset Strip και Λεωφόρος Melrose Avenue. Η ποικιλία από ξενοδοχεία με πισίνες που προσφέρουμε κάνουν αυτόν τον προορισμό (Γουέστ Χόλυγουντ) αγαπημένη επιλογή για διακοπές για τουρίστες που λατρεύουν το νερό και αναζητούν να ζήσουν αξέχαστες στιγμές.\nΓουέστ Χόλυγουντ - Ποια είναι ορισμένα από τα καλύτερα ξενοδοχεία με πισίνες;\nΠροσφέρουμε μια ποικιλία από 45 ξενοδοχεία με πισίνες σε αυτόν τον προορισμό (Γουέστ Χόλυγουντ), ώστε να βρείτε το κατάλληλο ξενοδοχείο για τις διακοπές σας. Αυτά είναι τα αγαπημένα ξενοδοχεία των επισκεπτών μας:\nΕξοχικό με ιδιωτική μπανιέρα υδρομασάζ, κοντά σε: Sunset Strip\n• Ιδιωτική πισίνα • Μπανιέρα υδρομασάζ\nΞενοδοχείο πολυτελείας, βήματα μόλις από: Sunset Strip\n• Εξωτερική πισίνα • Ξαπλώστρες πισίνας • Εστιατόριο • Ρεσεψιόν όλο το 24ωρο • Γυμναστήριο που είναι ανοιχτό όλο το 24ωρο\nΞενοδοχείο πολυτελείας, σε κοντινή απόσταση από: Sunset Strip\nΕξοχικό με τζάκι, κοντά σε: Sunset Strip\n• Εξωτερική πισίνα • Ιδιωτική πισίνα • Πισίνα • Μπανιέρα υδρομασάζ\nΔιαμέρισμα με ανέσεις με κουζίνα, κοντά σε: Λεωφόρος Melrose Avenue\nΓουέστ Χόλυγουντ - Ποια είναι τα καλύτερα πράγματα να δείτε και να κάνετε;\nΑν αποφασίσετε να αφήσετε το ξενοδοχείο σας με την πισίνα, ορίστε μερικά τοπικά αξιοθέατα που μπορείτε να εξερευνήσετε σε αυτόν τον προορισμό (Γουέστ Χόλυγουντ):\n• Whiskey a Go Go (χώρος διασκέδασης)\n• Κέντρο Τεχνών και Αρχιτεκτονικής MAK Center for Art and Architecture


Χειροβομβίδα στο ρωσικό προξενείο | Η ΚΑΘΗΜΕΡΙΝΗ\nΟμοιότητες με το χτύπημα κατά της γαλλικής πρεσβείας, τον Νοέμβριο του 2016, εντοπίζουν οι διωκτικές αρχές στην επίθεση με χειροβομβίδα κατά του ρωσικού προξενείου στο Χαλάνδρι, χθες τα ξημερώματα. Οι δράστες, που επέβαιναν σε μηχανή, πέταξαν τη χειροβομβίδα η οποία εξερράγη κάτω από το κουβούκλιο της αστυνομικής σκοπιάς. Δεν υπήρχε φρουρός, καθώς το κτίριο επιτηρείται από εποχούμενες περιπολίες.\n23 Μαρτίου, 2019 23.03.2019 • 20:59\nΟμοιότητες με το χτύπημα κατά της γαλλικής πρεσβείας στο κέντρο της Αθήνας το 2016 εμφανίζει η επίθεση με χειροβομβίδα κατά του ρωσικού προξενείου στο Χαλάνδρι τα ξημερώματα της Παρασκευής. Ο τρόπος προσέγγισης και επιλογής του στόχου, η πιθανή διαφυγή των δραστών στα Εξάρχεια και η χρήση αμυντικού τύπου χειροβομβίδας είναι μέχρι στιγμής τα πρώτα στοιχεία που φαίνεται να συνδέουν τα δύο περιστατικά.\nΟι δράστες της πρόσφατης επίθεσης επέβαιναν σε μηχανή, φορούσαν κράνη και προσέγγισαν το ρωσικό προξενείο στις 3.20 τα ξημερώματα. Η χειροβομβίδα που πέταξαν εξερράγη κάτω από το κουβούκλιο της αστυνομικής σκοπιάς έξω από την πύλη του προξενείου, προκαλώντας μικρές υλικές ζημιές. Εκείνη τη στιγμή δεν υπήρχε φρουρός στη σκοπιά. Σύμφωνα με αστυνομικές πηγές, το σχέδιο φύλαξης του προξενείου προέβλεπε την επιτήρηση μόνο από εποχούμενες περιπολίες – δηλαδή, έλεγχο ανά τακτά διαστήματα από αστυνομικά οχήματα που κινούνται στη συγκεκριμένη περιοχή.\nΟι δράστες διέφυγαν και λίγο αργότερα εντοπίστηκε στα Εξάρχεια μια καμένη μηχανή στη συμβολή των οδών Κουντουριώτη και Οικονόμου. Εξετάζεται από την αστυνομία εάν αυτό το όχημα συνδέεται με την επίθεση στο προξενείο. Απαντήσεις για τη διαδρομή των δραστών αναμένεται να δώσουν και τα πλάνα από τις κάμερες ασφαλείας στο προξενείο. Ανδρες του Τμήματος Εξουδετέρωσης Εκρηκτικών Μηχανισμών συνέλεξαν υπολείμματα της χειροβομβίδας, τα οποία θα εξεταστούν στα εγκληματολογικά εργαστήρια της αστυνομίας για να διαπιστωθεί εάν συνδέονται με κάποια άλλη παρόμοια ενέργεια.\nΤον Νοέμβριο του 2016, άγνωστοι δράστες επιτέθηκαν με παρόμοιο τρόπο στις 5 τα ξημερώματα κατά της γαλλικής πρεσβείας στη λεωφόρο Βασιλίσσης Σοφίας. Και τότε η χειροβομβίδα εξερράγη στο κουβούκλιο της σκοπιάς, τραυματίζοντας όμως στα πόδια τον φρουρό. Την ευθύνη εκείνου του χτυπήματος είχε αναλάβει η οργάνωση «Επαναστατική Αυτοάμυνα». Την επόμενη ημέρα, αστυνομικοί της Αντιτρομοκρατικής είχαν καταφέρει με τη βοήθεια βίντεο από τις κάμερες ασφαλείας να χαρτογραφήσουν τη διαδρομή των δραστών. Οπως διαπίστωσαν, η μηχανή τους είχε αφεθεί σε συγκεκριμένη τοποθεσία στα Εξάρχεια. Η περιοχή τέθηκε υπό παρακολούθηση, αλλά οι έρευνες δεν τελεσφόρησαν, καθώς οι τρομοκράτες δεν εμφανίστηκαν ξανά στο ίδιο σημείο για να την παραλάβουν.\nΗ «Επαναστατική Αυτοάμυνα» έδρασε για πρώτη φορά το 2014, παραμονή ευρωεκλογών, επιτιθέμενη με καλάσνικοφ κατά των γραφείων του ΠΑΣΟΚ. Το ίδιο όπλο έχει χρησιμοποιήσει και σε άλλες δύο ενέργειές της: κατά της πρεσβείας του Μεξικού τον Ιούλιο του 2016 και εναντίον αστυνομικών των ΜΑΤ έξω από τα γραφεία του ΠΑΣΟΚ τον Ιανουάριο του 2017. Και μετά την επίθεση στην πρεσβεία του Μεξικού αυτόπτες μάρτυρες κατέθεσαν ότι οι δράστες είχαν κινηθεί με μηχανή προς τα Εξάρχεια.\nΤο ελληνικό υπουργείο Εξωτερικών σε ανακοίνωσή του καταδίκασε την επίθεση κατά του ρωσικού προξενείου. «Οι παραδοσιακά και σε βάθος αιώνων αγαστές σχέσεις φιλίας και συνεργασίας με τη Ρωσία δεν πρόκειται να επηρεασθούν από ανάλογες έκνομες και απολύτως καταδικαστέες πράξεις», ανέφερε μεταξύ άλλων.\nΗ ρωσική πρεσβεία στην Αθήνα εξέφρασε σε ανακοίνωσή της την ευγνωμοσύνη της στις αρμόδιες ελληνικές αρχές για την άμεση ανταπόκριση. Τόνισε ακόμη ότι το συμβάν «δεν επηρέασε τη λειτουργία του προξενείου ή της πρεσβείας γενικότερα».


Έχω δέκατα πρέπει να ανησυχήσω; | υγεια & ευεξια , υγεία | armonia-mag.gr\nΒΡΙΣΚΕΣΤΕ ΕΔΩ: ΑΡΧΙΚΗ / ΥΓΕΙΑ & ΕΥΕΞΙΑ / ΥΓΕΙΑ 0:005/11%PUBPUB.YEARSMARTWITHSLASH%\nΈχω δέκατα πρέπει να ανησυχήσω;\nΟ χαμηλός πυρετός είναι συνήθως ακίνδυνος. Σε κάποιες περιπτώσεις όμως μπορεί να χτυπάει το καμπανάκι για πολύ σοβαρές ασθένειες. Μάθετε πότε πρέπει να ανησυχήσετε. Τα δέκατα είναι χαμηλή πυρετική κίνηση του οργανισμού. Πρόκειται για θερμοκρασία που αναπτύσσει το σώμα πάνω από τα φυσιολογικά επίπεδα, δηλαδή πάνω από 37,0 για τις πρωινέςΑπό τη ΒΙΒΗ ΠΑΣΠΑΛΑΡΗ Ο χαμηλός πυρετός είναι συνήθως ακίνδυνος. Σε κάποιες περιπτώσεις όμως μπορεί να χτυπάει το καμπανάκι για πολύ σοβαρές ασθένειες. Μάθετε πότε πρέπει να ανησυχήσετε. Τα δέκατα είναι χαμηλή πυρετική κίνηση του οργανισμού. Πρόκειται για θερμοκρασία που αναπτύσσει το σώμα πάνω από τα φυσιολογικά επίπεδα, δηλαδή πάνω από 37,0 για τις πρωινές ώρες και πάνω από 37,2 για τις απογευματινές ώρες, ως ένα είδος άμυνας απέναντι σε κάθε παθογόνο παράγοντα που προσπαθεί να αναπτυχθεί μέσα σ' αυτό. Εμφανίζεται συχνά στο απλό κρυολόγημα, απ το οποίο όλοι μας έχουμε ταλαιπωρηθεί σε κάποια περίοδο της ζωής μας, αλλά δεν αποκλείεται να αποτελεί και προάγγελο μιας πιο σοβαρής νόσου. Ο κ. Ιωάννης Μπαραμπούτης, παθολόγος-λοιμωξιολόγος, σύμβουλος λοιμώξεων του νοσοκομείου «Ευαγγελισμός», μας ξεδιαλύνει τα σκαμπανεβάσματα του θερμομέτρου.Τι μπορεί να κρύβουνΥπάρχουν τρεις βασικές κατηγορίες νοσημάτων τα οποία εμφανίζονται με πυρετό:τα λοιμώδη νοσήματα (ιώσεις, λοιμώξεις από μικρόβια και άλλους μικροοργανισμούς) τα ρευματικά νοσήματα οι κακοήθειες (νεοπλάσματα ή καρκίνοι).«Αυτά τα νοσήματα θεωρητικά μπορούν σε κάποιο σημείο της πορείας τους να εμφανιστούν με χαμηλή πυρετική κίνηση. Κάποια από αυτά, όμως, είναι αρκετά ή πολύ σοβαρά και τότε τα δέκατα πραγματικά αποτελούν σύμπτωμα ενός σοβαρού προβλήματος. Σ' αυτή την περίπτωση, συνήθως τα δέκατα ή παραμένουν για πολύ ή μεταπίπτουν σε υψηλότερες θερμοκρασίες και αργά ή γρήγορα συνδυάζονται με εμφάνιση και άλλων συμπτωμάτων. Τότε πρέπει οπωσδήποτε να διερευνώνται», σημειώνει ο κ. Μπαραμπούτης. «Επίσης, άλλες διαταραχές, όπως ο υπερθυρεοειδισμός, μπορεί να περιλαμβάνουν στον τρόπο που εκδηλώνονται και χαμηλόπυρετό. Μια αρκετά συχνή αιτία που προκαλεί δέκατα είναι και η λήψη φαρμάκων, που ως παρενέργειά τους έχουν μια μικρή αλλαγή στο στάτους της θερμορρύθμισης του οργανισμού. Κλασικό παράδειγμα είναι κάποια παλαιότερα ψυχοφάρμακα αλλά και η θυροξίνη, η οποία, όταν δεν είναι καλά ρυθμισμένη, ενδέχεται να ανεβάσει λίγο τη θερμοκρασία. Ωστόσο, η πιο συχνή αιτία είναι οι ιώσεις, όπου συνήθως τα δέκατα διαρκούν λίγες μέρες, με κάποιες εξαιρέσεις, όπως η λοιμώδης μονοπυρήνωση, όπου ο χαμηλός πυρετός μπορεί να διαρκέσει περισσότερο», τονίζει ο κ. Μπαραμπούτης. Προσοχή στη θερμομέτρησηΕίναι πολλά τα αίτια που μπορεί να φέρουν δέκατα. Συχνό φαινόμενο όμως είναι και η λάθος θερμομέτρηση! «Μπορεί να φαίνεται περίεργο, αλλά από τα πρώτα που κάνουμε όταν κάποιος μας λέει ότι έχει χαμηλό πυρετό, είναι να ελέγξουμε το θερμόμετρο και να βεβαιωθούμε ότι κάνει σωστά τη θερμομέτρηση. Επομένως, αποκλείουμε πρώτα λάθη τεχνικά και μετά ψάχνουμε τις άλλες αιτίες». Η σωστή θερμομέτρηση εξαρτάται από το θερμόμετρο άλλα είναι φτιαγμένα για να μπαίνουν στο στόμα, άλλα στη μασχάλη. Ακολουθήστε τις οδηγίες του θερμομέτρου και μετρήστε με προσοχή τη θερμοκρασία σας, εφόσον αισθάνεστε ζέστη ή σύγκρυο. Τη διαδικασία αυτή πρέπει να την κάνετε πρωί και βράδυ ή οποτεδήποτε άλλοτε νιώθετε αυτό το αίσθημα της θέρμης.Γιατί ο οργανισμός αντιδρά με δέκατα;Ο οργανισμός αντιδρά στο αίτιο που πάει να τον προσβάλει με τον πυρετό. Υπάρχουν μελέτες που υποδεικνύουν ότι η αυξημένη θερμοκρασία του σώματος μπορεί να βοηθά τον οργανισμό, με την έννοια ότι ενεργοποιείται καλύτερα η άμυνα έναντι του εισβολέα. Αυτό βέβαια δεν θα πρέπει να συγχέεται με την περίπτωση της θερμοπληξίας, όπου τα συστήματα ρύθμισης της θερμοκρασίας του σώματος δεν λειτουργούν και η αυξημένη θερμοκρασία είναι εξαιρετικά επιζήμια και επικίνδυνη για τη ζωή. Στο γιατρό γρήγορα όταν:Συνεχίζονται οι υψηλότερες του κανονικού θερμοκρασίες (το πρωί η θερμοκρασία δεν θα πρέπει να ξεπερνά τους 37,0 βαθμούς και το βράδυ τους 37,2), έστω κι αν δεν υπάρχουν άλλα εμφανή συμπτώματα. Και άμεσα, όταν δείτε ότι η θερμοκρασία συνεχίζει να ανεβαίνει ή όταν υπάρχουν και άλλα συμπτώματα. Ποιοι κινδυνεύουν περισσότεροΣημασία δεν έχουν μόνο τα δέκατα, αλλά και ποιος οργανισμός τα παρουσιάζει. «Αν είναι ένα κατά τ' άλλα υγιές άτομο, χωρίς προβλήματα υγείας, εκεί θα έλεγα ότι ανησυχούμε λιγότερο. Δηλαδή, μετράμε τη θερμοκρασία μας πρωί - βράδυ, κρατάμε ημερολόγιο και πάμε στο γιατρό. Είναι άλλη η αντιμετώπιση σ' ένα τέτοιο άτομο από κάποιον που έχει χρόνια προβλήματα υγείας. Για παράδειγμα, έχει χρόνιο καρδιακό ή αναπνευστικό πρόβλημα, νεφρική ανεπάρκεια κ.ά. Επίσης μας ανησυχούν ιδιαίτερα οι ανοσοκατεσταλμένοι ασθενείς, δηλαδή αυτοί που πάσχουν από κακοήθειες, υποβάλλονται σε χημειοθεραπείες, λαμβάνουν κορτικοειδή σε μεγάλες δόσεις ή έχουν κάνει μεταμόσχευση μυελού των οστών, νεφρών, ήπατος κ.ά. Κι αυτό γιατί παίρνουν φάρμακα τα οποία αλλάζουν την απόκριση του πυρετού και είναι ιδιαίτερα επιρρεπείς σε λοιμώξεις, οι οποίες μπορεί να τους προκαλέσουν πολύ μεγάλο πρόβλημα».\nΣΧΕΤΙΚΕΣ ΔΗΜΟΣΙΕΥΣΕΙΣ ΥΓΕΙΑΑπόφυγε τα κρυολογήματα του φθινοπώρου ΣΧΟΛΙΑΣΕ\n17:00 23/5 Βio-timing: Ανακάλυψε τους βιορυθμούς σουΠοια είναι η σωστή στιγμή για να ξεκινήσουμε δίαιτα, να φάμε χωρίς να παχύνουμε, να γυμναστούμε... 14:00 22/5 Φυσικό lifting σε 5' με ασκήσεις γιόγκαΘέλεις να επαναφέρεις τη λάμψη στο πρόσωπό σου, να διώξεις την κούραση και να μειώσεις τις ρυτίδες... 15:00 21/5 Φάρμακα: Δες πότε πρέπει να τα πετάξειςΤι μπορούμε να πάθουμε παίρνοντας ληγμένα φάρμακα; Αλλά και γιατί δεν πρέπει να πετάμε στον κάδο... 15:00 20/5 Πώς θα ξεγελάσεις το DNA σου!Νομίζεις ότι μόνο το DNA καθορίζει την υγεία σου; Κάνεις λάθος! Γνώρισε με ποιους επιστημονικά...\n17:00 19/5 Ποια φάρμακα σού «κλέβουν» τις βιταμίνες;Κοινά φάρμακα που χρησιμοποιείς συστηματικά μπορεί να στερούν τον οργανισμό σου από ζωτικής σημασίας... 15:00 18/5 Μήπως ένας μύκητας σε παχαίνει;Candida Albicans: Είναι παθογόνος μύκητας, κατοικεί μέσα μας και συμβιώνουμε, συνήθως χωρίς να μας... 17:00 16/5 Στο ντιβάνι με τον σεξολόγοΟι ερωτήσεις και τα θέματα που αφορούν το sex έχουν πάντα ξεχωριστό ενδιαφέρον. Ξαπλώσαμε λοιπόν... 15:00 15/5 Ημικρανία: 8 «ένοχοι» υπεράνω υποψίαςΤαλαιπωρείσαι από ημικρανία; Τότε γνωρίζεις από «πρώτο χέρι» τα βασανιστικά της... 14:00 14/5 Σε έπιασε πάλι το αυχενικό σου;Ταλαιπωρείσαι από αυχενικό σύνδρομο; Υπάρχουν τρόποι να ανακουφιστείς! 15:00 13/5 Μύθος ή αλήθεια; 4 επιστήμονες δίνουν τις απαντήσειςΈχει το σπανάκι σίδηρο; Ένα μήλο την ημέρα τον γιατρό τον κάνει πέρα; Τα ζώα μας προκαλούν αλλεργίες... 17:00 12/5 Πόσο ασφαλή είναι τα κλιματιστικά;Ο τεχνητός κλιματισμός αποτελεί κομμάτι της καθημερινότητάς μας, ιδίως σε συνθήκες έντονης ζέστης... 16:00 11/5 Νίκησε τις ρυτίδες με high-tech τεχνικέςΈνα τσίμπημα της βελόνας και σε λιγότερο από μία ώρα οι ρυτίδες απαλύνονται, τα χαρακτηριστικά...\nΙούνιος 2015ΝΕΟ ΤΕΥΧΟΣ Κυκλοφορεί 23 Μαΐου με το Έθνος του Σαββάτου & στη...\nΓκρεμίστηκαν γέφυρες: Νικήτρια η Σουηδία - Καταποντισμός για ΕλλάδαΟ Μπραντ Πιτ πάει με άντρες και η Αντζελίνα κάνει τα στραβά μάτιαΤέρμα τα ψέματα: Έτσι είναι το κορμί της Γερμανού χωρίς ρετούς!Πόσο έχει αλλάξει η Παπαρίζου 10 χρόνια μετά τη νίκη στη Eurovision; Πόσο καλό σεξ κάνει & πώς να τον φροντίσεις βάσει ζωδίουΘα πάθεις πλάκα: δες τον Σταρόβα κορμάρα στα νιάτα του!4 χρώματα για το πεντικιούρ που θα λατρέψει Έτσι ήταν η Κάθριν Χέιγκλ πριν από 20 χρόνιαΔες την Αννίτα Πάνια σε σέξι πόζα του παρελθόντος4 λόγοι που είναι ωραίο να συγκατοικείς με έναν άντραΑπίστευτο: Γνωστοί ηθοποιοί είναι ζευγάρι εδώ κι έναν χρόνο! Δες πως είναι σήμερα η 18χρονη κόρη του Βλάσση ΜπονάτσουΚωνσταντίνου: Δε θα πιστέψεις πόσα παίρνει για κάθε προβολή ταινίαςΟ τέλειος άντρας: 7 καμπανάκια ότι είναι μαϊμούΦωτιά τα ολόσωμα της Τζένιφερ Λόπεζ


onecon.gr - Λύση για την αντιμετώπιση των ανισοτήτων\nOneconΚΟΙΝΩΝΙΑΚΟΣΜΟΣΛύση για την αντιμετώπιση των ανισοτήτων\nΣύμφωνα με την οργάνωση, το 82% του πλούτου που δημιουργήθηκε πέρυσι πήγε στο πιο πλούσιο 1% του παγκόσμιου πληθυσμού, ενώ τα 3,7 δισ. άτομα που αποτελούν το φτωχότερο μισό του κόσμου δεν είδαν καμία αύξηση. Σύμφωνα με επίσημες εκτιμήσεις, η φοροδιαφυγή κοστίζει στις αναπτυσσόμενες χώρες περί τα 170 δισεκατομμύρια δολάρια ετησίως: 70 δισεκατομμύρια δολάρια μέσω φοροδιαφυγής από υπερ-πλούσιους ιδιώτες και 100 δισ δολάρια μέσω της αποφυγής φορολογίας εταιρειών. Μάλιστα, την έντονη αντίρρησή της εξέφρασε η οργάνωση με την επιλογή της ΕΕ να αναιρέσει οκτώ χώρες από τη «μαύρη λίστα» των φορολογικών παραδείσων και να τις συμπεριλάβει στη «γκρι».\n«Δεν είναι μυστικό ότι οι φορολογικοί παράδεισοι παραμένουν στην καρδιά της ΕΕ», αναφέρει ο σύμβουλος της οργάνωσης για θέματα ευρωπαϊκής πολιτικής για τη φορολογία και την ανισότητα, Aurore Chardonnet, . «Οι κυβερνήσεις της ΕΕ πρέπει να αντιμετωπίσουν τους φορολογικούς παράδεισους εντός της ΕΕ και με την ίδια επείγουσα ανάγκη να πιέσουν άλλες χώρες να υιοθετήσουν φορολογικές μεταρρυθμίσεις» ανέφερε χαρακτηριστικά.\nΟι χώρες που έχουν πλέον μεταφερθεί από τη μαύρη λίστα στη «γκρίζα λίστα» είναι τα Μπαρμπάντος, η Γρενάδα, η Κορέα, το Μακάο, η Μογγολία, ο Παναμάς, η Τυνησία και τα Ηνωμένα Αραβικά Εμιράτα. Η απόφαση αφήνει εννέα στον κατάλογο της μαύρης λίστας Αμερικανική Σαμόα, Μπαχρέιν, Γκουάμ, Νήσοι Μάρσαλ, Ναμίμπια, Παλάου, Αγία Λουκία, Σαμόα και Τρινιντάντ και Τομπάγκο.\nΗ Oxfam σε δική της λίστα, η οποία δεν εναπόκειται σε πολιτικές πιέσεις, συμπεριλαμβάνει αντίστοιχα 35 χώρες εκτός ΕΕ, ενώ επιπλέον, 4 κράτη μέλη της ΕΕ αποτυγχάνουν στα ίδια τα κριτήρια της ΕΕ: την Ιρλανδία, το Λουξεμβούργο, τις Κάτω Χώρες και τη Μάλτα.\nΜετά το σκάνδαλο των Paradise Papers, η Oxfam δημοσίευσε ένα σχέδιο 5 σημείων που περιγράφει τα μέτρα που πρέπει να λάβουν οι κυβερνήσεις για να αποτρέψουν περαιτέρω σκάνδαλα σε παγκόσμια κλίμακα. Αυτό περιλαμβάνει τη δημιουργία μιας παγκόσμιας μαύρης λίστας των φορολογικών παραδείσων όπως η Ιρλανδία και οι Κάτω Χώρες - βασικοί παίκτες στο σκάνδαλο Papers Paradise.\nΣημειώνεται ότι η μαύρη λίστα της ΕΕ βασίζεται σε τρία κριτήρια: τη διαφάνεια, τη δίκαιη φορολογία και τη συμμετοχή σε διεθνή φόρουμ φόρου.\nΌπως υπογραμμίζει η Oxfam, «oι μαύρες λίστες της ΕΕ διεξήχθησαν υπό κλειστές πόρτες και οι χώρες που συμμετείχαν στις συνομιλίες αρνήθηκαν να απαντήσουν σε ερωτήσεις. Η διαδικασία αυτή βρισκόταν στα χέρια ενός από τους πιο μυστικούς οργανισμούς εργασίας των Βρυξελλών, της αποκαλούμενης Ομάδας Κώδικα Δεοντολογίας, η οποία επιμένει ότι το έργο της είναι εμπιστευτικό».\nΣημειώνεται ότι το 86% των Ευρωπαίων τάσσονται υπέρ των «αυστηρότερων κανόνων για την φοροαποφυγή και τους φορολογικούς παραδείσους», ενώ το 8% είναι «κατά της ιδέας», σύμφωνα με το Τυποποιημένο ευρωβαρόμετρο που δημοσιεύθηκε τον Ιούλιο του 2017.


Διεθνιστική διάσκεψη αριστερών οργανώσεων την Κυριακή – MediΑ Oasis\nΔιεθνιστική διάσκεψη αριστερών οργανώσεων την Κυριακή\n7 Ιουνίου 2013 mediaoasis 0 Comment πρωτοσέλιδο\nMια σημαντική διεθνής συνδιάσκεψη αριστερών επαναστατικών και ριζοσπαστικών οργανώσεων οργανώνεται την Kυριακή 9 και Δευτέρα 10 Iουνίου 2013 στην Aθήνα, με συμμετοχή κοινωνικών κινημάτων και συνδικαλιστικών συλλογικοτήτων. Tο θέμα της Διεθνούς Συνδιάσκεψης είναι: «Η Ευρώπη σε κρίση – για μια διεθνιστική επαναστατική εναλλακτική λύση».\nΤην Κυριακή 9 Ιουνίου οι εργασίες της Συνδιάσκεψης θα ξεκινήσουν στη μεγάλη αίθουσα της ΕΣΗΕΑ (Aκαδημίας 20, 1ος όροφος) από τις 10.30 π.μ. Για το ζήτημα της εξέγερσης στην Tουρκία θα γίνει ειδική συνεδρία την Kυριακή 18.30 με εισηγητή τον Sungur Savran από το DIP. Eπιπλέον, το EEK και οι διεθνείς αντιπρόσωποι θα λάβουν μέρος στη διεθνή διαδήλωση με το Alter Summit, το Σάββατο 8 Iουνίου, με προσυγκέντρωση στις 18.30 στον χώρο του Mουσείου – Πολυτεχνείου.\nΘα λάβουν μέρος εκπρόσωποι από όλες τις ακτές της Mεσογείου, την εξεγερμένη Tουρκία, την Tυνησία, Πορτογαλία, Iταλία, Γαλλία, από την βόρεια και κεντρική Eυρώπη, από τις χώρες της πρώην EΣΣΔ, τα Bαλκάνια, τη Mέση Aνατολή, Aφρική, και Λατινική Aμερική. Oι εργάτες του αυτοδιαχειριζόμενου εργοστασίου της BIOME βρίσκονται ανάμεσα στους προσκεκλημένους, ενώ έχουν κληθεί και θα χαιρετίσουν ελληνικές οργανώσεις της επαναστατικής και ριζοσπαστικής αριστεράς, του αναρχοσυνδικαλισμού και άλλες συλλογικότητες.\nΤην πρωτοβουλία για τη συνδιάσκεψη είχαν μαρξιστές – διεθνιστές από την Eλλάδα (EEK – Eργατικό Eπαναστατικό Kόμμα), Tουρκία (DIP – Revolutionary Workers Party – Devrimci İşçi Partisi) και Iταλία (PCL – Partito Comunista dei Lavoratori).\nΣτόχος της Συνδιάσκεψης είναι η θεωρητική-πολιτική οργάνωση της κοινής πάλης για μια εργατική διεθνιστική διέξοδο από την παγκόσμια καπιταλιστική κρίση ενάντια στην ιμπεριαλιστική βαρβαρότητα, τους εθνικισμούς, το φασισμό και τον πόλεμο.\nΤηλέφωνα επικοινωνίας: 6973940977, 6977666470, 6938630696\n← Η «Συμμορία των Τεσσάρων» για πρώτη φορά στην Ελλάδα\nΠαρουσίαση του τόμου «Αντιμιλώντας στις βεβαιότητες» →


Δελτίο τύπου της Γραμματείας Αττικής του ΜΑΣ | Μέτωπο Αγώνα Σπουδαστών\nΔελτίο τύπου της Γραμματείας Αττικής του ΜΑΣ\nΑναρτήθηκε στις June 18th, 2014\nΟι σύλλογοι φοιτητών Νοσηλευτικής, Φυσικού, Νηπιαγωγών, Τούρκικων Σπουδών, Ιστορικού – Αρχαιολογικού, ΜΙΘΕ του Πανεπιστημίου Αθηνών και ο σύλλογος φοιτητών Αρχιτεκτονικής του ΕΜΠ, με αποφάσεις τους, οργανώνουν συλλαλητήριο την Παρασκευή 20 Ιούνη στις 12 μμ στο Υπ. Παιδείας και καλούν και όλους τους φοιτητικούς συλλόγους της Αθήνας να συμμετάσχουν.\nΟι σύλλογοι διαδηλώνουν ενάντια στους νέους Οργανισμούς λειτουργίας των ΑΕΙ που επιχειρείται να περάσουν αυτή την περίοδο που ενσωματώνουν στη λειτουργία των ιδρυμάτων όλες τις αντιδραστικές αλλαγές που έφερε ο νόμος πλαίσιο στην ανώτατη εκπαίδευση. Αλλαγές που στόχο έχουν τη μετατροπή των ΑΕΙ σε επιχειρήσεις και τους φοιτητές σε πελάτες, την πλήρη προσαρμογή της έρευνας, του περιεχομένου σπουδών και των αποφοίτων, στις ανάγκες των μονοπωλίων για περισσότερα κέρδη.\nΔιαδηλώνουν επίσης ενάντια στην απόφαση της κυβέρνησης να απολύσει εκατοντάδες διοικητικούς υπαλλήλους των ΑΕΙ. Η μείωση του προσωπικού θα πλήξει βίαια τις σπουδές των φοιτητών καθώς τα εργαστήρια, η φοιτητική μέριμνα, η έρευνα, οι υπηρεσίες των ιδρυμάτων, οι γραμματείες, οι βιβλιοθήκες, ολόκληρος ο διοικητικός μηχανισμός θα ξεχαρβαλωθεί. Πολλά ιδρύματα θα φτάσουν σε κατάσταση αδυναμίας λειτουργίας.\nΟι σύλλογοι διεκδικούν:\nΝα μην περάσουν οι νέοι Οργανισμοί λειτουργίας.\nΟύτε ευρώ για σίτιση – μετακίνηση – βιβλία – αναλώσιμα! Αξιοποίηση της περιουσίας των ΑΕΙ και δημοσίων κτιρίων για δημιουργία εστιών στην ευθύνη του κράτους χωρίς ιδιώτες, νοίκια.\nΜέτρα στήριξης των εργαζόμενων φοιτητών. Πρακτική άσκηση με αξιοπρεπή μισθό και πάνω στο αντικείμενο σπουδών με όλα τα δικαιώματα. Για τους απόφοιτους, επίδομα χωρίς καμία προϋπόθεση από την πρώτη μέρα ανεργίας, δωρεάν ιατροφαρμακευτική περίθαλψη και βιβλιάρια ασθενείας χωρίς όρους και προϋποθέσεις.\nΚαμιά διαγραφή φοιτητών που θέλουν να συνεχίσουν τις σπουδές τους.\nΚαλούν επίσης σε συμμετοχή στο συλλαλητήριο που οργανώνεται από συνδικάτα και συνταξιουχικές οργανώσεις την Πέμπτη 19 Ιούνη στις 6 μμ στα Προπύλαια ενάντια στη νέα αντιασφαλιστική καταιγίδα μέτρων.\n« Αλληλεγγύη και στήριξη του δίκαιου αγώνα των διοικητικών!\nΑυτή η άθλια κατάσταση που έχει διαμορφωθεί στα ΤΕΙ όλης της χώρας δεν θα μείνει αναπάντητη! »


aperigraftos: ΣΥΝΕΛΗΦΘΗ Ο ΣΤΡΟΣ ΚΑΝ ΓΙΑ ΑΠΟΠΕΙΡΑ ΒΙΑΣΜΟΥ\nΣΥΝΕΛΗΦΘΗ Ο ΣΤΡΟΣ ΚΑΝ ΓΙΑ ΑΠΟΠΕΙΡΑ ΒΙΑΣΜΟΥ\nΑίσθηση έχει προκαλέσει η αποκάλυψη, ότι ο επικεφαλής του Διεθνούς Νομισματικού Ταμείου, Ντομινίκ Στρος Καν, συνελήφθη για απόπειρα βιασμού καμαριέρας στη Νέα Υόρκη.\nΗ σύλληψή του επιβεβαιώθηκε από τον εκπρόσωπο της αστυνομίας, Πολ Μπράουνι, ο οποίος διευκρίνιζε αρχικά ότι ο επικεφαλής του ΔΝΤ συνελήφθη στο πλαίσιο έρευνας για καταγγελία σεξουαλικής επίθεσης.\nΟ δικηγόρος που εκπροσωπεί τον Ντομινίκ Στρος Καν δήλωσε ότι ο επικεφαλής του Διεθνούς Νομισματικού Ταμείου «θα δηλώσει αθώος».\nΤο ΔΝΤ απέφυγε να προβεί σε οποιοδήποτε σχόλιο. Στελέχη του διοικητικού του συμβουλίου ισχυρίστηκαν στο ειδησεογραφικό πρακτορείο Reuters ότι επίσημα δεν έχουν ενημερωθεί για το συμβάν.\nΌπως είπε ο εκπρόσωπος της αστυνομίας της Νέας Υόρκης, ο 62χρονος Στρος-Καν συνελήφθη στο διεθνές αεροδρόμιο JFK ενώ είχε επιβιβαστεί σε αεροσκάφος της Air France με προορισμό το Παρίσι. Ωστόσο το αεροσκάφος τέθηκε σε αναμονή στο αεροδρόμιο και αστυνομοκοί του αεροδρομίου επιβιβάστηκαν σε αυτό για να τον θέσουν υπό κράτηση. Σύμφωνα με την αστυνομία το επεισόδιο σημειώθηκε στο ξενοδοχείο Sofitel, στην 44η Οδό της νεουρκέζικης πρωτεύουσας, κοντά στην Τimes Square.\nΗ καμαριέρα, ηλικίας 32 ετών, κατέθεσε μήνυση για επίθεση και απόπειρα σεξουαλικής κακοποίησης αφού «απέδρασε» από το δωμάτιο του Στρος-Καν στο ξενοδοχείο. Σύμφωνα με τον εκπρόσωπο της αστυνομίας, η 32χρονη γυναίκα νοσηλεύεται στο νοσοκομείο Ρούζβελτ με «ελαφρά τραύματα» μετά την επίθεση, που όπως είπε, σημειώθηκε όταν μπήκε στο δωμάτιο για να καθαρίσει περίπου στις 13:00 τοπική ώρα.\nΗ κατηγορία αναμένεται να έχει σοβαρές επιπτώσεις στις πολιτικές φιλοδοξίες του Στρος Καν και σοβαρό πλήγμα στο ΔΝΤ, το οποίο διαχειρίζεται δισεκατομμύρια δολαρίων. Ο γενικός διευθυντής του ΔΝΤ δεν έχει ακόμα ξεκαθαρίσει εάν θα διεκδικήσει την προεδρία της Γαλλίας. Δημοσκοπήσεις τον φέρουν, σε μία ενδεχόμενη αναμέτρηση, να κερδίζει άνετα τον σημερινό Γάλλο πρόεδρο Νικολά Σαρκοζί.\nΠοιός είναι ο Στρος Καν\nΟ Στρος Καν ανέλαβε την ηγεσία του ΔΝΤ το Νοέμβριο του 2007 για πέντε χρόνια. Πριν είχε διατελέσει υπουργός Οικονομικών της Γαλλίας, βουλευτής και καθηγητής οικονομικών στο Ινστιτούτο Πολιτικών Μελετών του Παρισιού.\nΠάντως δεν είναι η πρώτη φορά που φέρεται ότι έχει υποπέσει σε αυτού του είδους το σφάλμα. Τον Οκτώβριο του 2008 ο Στρος-Καν είχε ζητήσει συγγνώμη για ένα «σφάλμα κρίσεως» που διέπραξε στη σχέση του με μια υφισταμένη του, αλλά επέμεινε πως δεν εκμεταλλεύτηκε ούτε καταχράστηκε τη θέση του, κάτι στο οποίο κατέληξε εσωτερική έρευνα από επιτροπή του διεθνούς οικονομικού οργανισμού. Είχε απολογηθεί στους εργαζόμενους στο Ταμείο, τη γυναίκα με την οποία είχε τη σχέση, Πιρόσκα Νάγκι, πρώην επικεφαλής της διεύθυνσης Αφρικής του ΔΝΤ, καθώς και στη σύζυγό του, τη γνωστή τηλεοπτική δημοσιογράφο Αν Σινκλέρ.\nΑύριο, ο Στρος Κάν αναμένεται να μεταβεί στη σύνοδο των υπουργών Οικονομικών των χωρών-μελών της Ευρωζώνης στις Βρυξέλλες και να εκφωνήσει ομιλία στο 12ο οικονομικό φόρουμ που διοργανώνει η Ευρωπαϊκή Επιτροπή।\nΑναρτήθηκε από asymvivasti Print PDF στις 11:55


Τι σημαίνει αν δείτε ότι κάνετε σεξ στο όνειρό σας – Λάρισα | Larisaevents.gr\nΤι σημαίνει αν δείτε ότι κάνετε σεξ στο όνειρό σας\n14 Φεβρουαρίου 2018 10:51 14 Φεβρουαρίου 2018 Off\nΌταν ακούτε τη λέξη ονειρώξεις συνήθως σκέφτεστε τους άντρες, όμως συμβαίνουν και στις γυναίκες και είναι πιο συχνές από ό,τι πιστεύουμε.\nΚαι ενώ το να φτάσει μια γυναίκα σε οργασμό φαντάζει δύσκολο, από την άλλη μεριά όταν βλέπετε ότι κάνετε σεξ στον ύπνο σας μπορείτε να φτάσετε πιο εύκολα από ότι όταν είστε ξύπνιες. Πώς όμως συμβαίνει αυτό; Ενώ βλέπετε σέξι όνειρα ο εγκέφαλος στέλνει μηνύματα στο σώμα με αποτέλεσμα ο κόλπος να συστέλλεται και τελικά να φτάνετε σε οργασμό. Επίσης το πιο πιθανό είναι ότι όταν έχετε οργασμό στον ύπνο σας θα ξυπνήσετε και οι ορμόνες σας θα βρίσκονται σε υψηλό επίπεδο.\nΜελέτες έχουν διαπιστώσει ότι οι νέοι άντρες έχουν μόνο εννιά φορές το χρόνο ονειρώξεις ενώ πολλοί από αυτούς μπορεί να μην έχουν και καθόλου. Όσοι όμως βλέπουν συχνά όνειρα σεξουαλικού περιεχομένου μια θεωρία πιστεύει ότι προέρχονται από την αύξηση της ντοπαμίνης, η οποία δρα στο κέντρο ανταμοιβής του εγκεφάλου και ελέγχει τις ερωτικές επιθυμίες.\nΚατά πόσο όμως οι ονειρώξεις αντικατοπτρίζουν τις αληθινές μας επιθυμίες; Συνήθως ονειρευόμαστε ότι κάνουμε σεξ με κάποιον που δεν θα προσεγγίζαμε ποτέ με αυτό τον τρόπο και αυτό γιατί τα όνειρα ερωτικού περιεχομένου είναι πιο πολύ ψυχολογική ένωση παρά σωματική. Επίσης μπορεί να σημαίνει ότι έχετε συνδεθεί με το συγκεκριμένο άτομο σε κάποιο επίπεδο, όχι όμως απαραίτητα σε σεξουαλικό. Για παράδειγμα μπορεί να είχατε πρόσφατα μια ουσιαστική συζήτηση με έναν άνθρωπο που θέλετε να κάνετε μια δουλειά μαζί. Εάν όλο αυτό τελειώσει με επιτυχία, υπάρχει μεγάλη πιθανότητα να ερμηνευτεί στον ύπνο σας με ένα όνειρο σεξουαλικού περιεχομένου. Όταν λοιπόν την επόμενη φορά ονειρευτείτε ότι κάνατε σεξ με κάποιον γνωστό σας μην σας πιάσει πανικός, το πιο πιθανό είναι ότι δεν σημαίνει τίποτα το ερωτικό.


Αρχική σελίδαnewsΤΟ ΠΡΩΤΟΣΕΛΙΔΟ ΤΟΥ ΣΑΒΒΑΤΟΚΥΡΙΑΚΟΥ ΣΤΗΝ ΦΩΝΗ\nΔύο σημαντικά αντιπλημμυρικά έργα 4,5 εκατ. ευρώ στην Καλαμάτα! Αμεση ανταπόκριση της κυβέρνησης με ένταξη Πρόγραμμα Δημοσίων Επενδύσεων 2016 προς άμεση δημοπράτηση\n- ΣΕ ΚΑΛΟ ΚΛΙΜΑ Η ΧΘΕΣΙΝΗ ΣΥΝΑΝΤΗΣΗ ΝΙΚΑ-ΔΕΔΕ ΣΤΗΝ ΑΘΗΝΑ\n- ΕΝΤΟΣ ΤΩΝ ΗΜΕΡΩΝ Η ΣΥΣΚΕΨΗ ΜΕ «ΜΟΡΕΑ» ΚΑΙ ΚΥΒΕΡΝΗΣΗ ΓΙΑ ΤΙΣ ΕΥΘΥΝΕΣ\nΘΑΝΑΤΗΦΟΡΟΣ φυματίωση! 8 τα κρούσματα το 2016 στη Μεσσηνία όπως αποκάλυψε η «ΦΩΝΗ». Επί τάπητος τα προβλήματα σε επιστημονική ημερίδα στην Καλαμάτα.\nΕΙΔΙΚΗ ΣΥΝΕΔΡΙΑΣΗ ΓΙΑ KALAMATA:21: Με εντάσεις πέρασε χθες ο φάκελος της υποψηφιότητας\nΑΡΘΡΟ: ΑΝΕΡΓΙΑ ΚΑΙ ΥΠΟΓΕΝΝΗΤΙΚΟΤΗΤΑ ΟΙ ΔΥΟ ΚΑΚΟΔΑΙΜΟΝΙΕΣ ΤΗΣ ΣΥΓΧΡΟΝΗΣ ΕΛΛΑΔΑΣ\nATTICA BANK: Το σκάνδαλο Καλογρίτσα προμηνύει εξελίξεις!\nΜΕΣΣΗΝΗ: Υπό βροχή χθες η υποδοχή της εικόνας και το πανηγύρι\nΑΓΙΑ ΜΑΡΙΝΑ: Δόθηκε για φέτος η χρηματοδότηση της κατασκήνωσης\nΑΛ. ΧΑΡΙΤΣΗΣ: Εισροή πόρων 1 δισ. ευρώ μέσα στο ’16 από ΕΣΠΑ


Συγχωνεύσεις | ΤΟ ΔΙΚΤΥΟ\nTag Archives: Συγχωνεύσεις\nΣε συγχώνευση 23.000 φορέων του Δημοσίου προχωρεί η κυβέρνηση\nΣε συγχώνευση ή και κατάργηση ακόμα, περίπου 23.000 φορέων του Δημοσίου, σχεδιάζει να προχωρήσει η κυβέρνηση, αφού προηγουμένως ιδιώτες καταγράψουν το έργο που παράγουν, το κόστος λειτουργίας τους και το προχωπικό τους.\nPosted by diktyon στο Φεβρουαρίου 3, 2011 in Δημόσιοι οργανισμοί\nΤο οικονομικό επιτελείο επιδιώκει να βελτιώσει την απόδοση των φορολογικών υπηρεσιών με αλλαγές στον τρόπο λειτουργίας τους.\n«Ημερησία» Online 19/11/2010\nΦορολογικό «Καλλικράτη» ετοιμάζει το υπουργείο Οικονομικών με καταργήσεις και συγχωνεύσεις περίπου 100 εφοριών και τελωνείων σε όλη τη χώρα. «Δεν νοείται ένας νομός να έχει 4-5 ΔΟΥ», σημείωσε χαρακτηριστικά χθες ο υπουργός Οικονομικών Γ. Παπακωνσταντίνου προαναγγέλλοντας ριζικές αλλαγές στον φοροεισπρακτικό και ελεγκτικό μηχανισμό με νομοσχέδιο που θα κατατεθεί στη Βουλή εντός της επόμενης εβδομάδας.\nΤο οικονομικό επιτελείο επιδιώκει να βελτιώσει την απόδοση των φορολογικών υπηρεσιών με αλλαγές στον τρόπο λειτουργίας τους. Η φιλοσοφία τής εκ βάθρων αναδιάρθρωσης του υπουργείου είναι η εξ αποστάσεως εξυπηρέτηση των φορολογουμένων, η δημιουργία εφοριών τύπου ΚΕΠ, που θα παράσχουν τις λοιπές υπηρεσίες, ενώ η ουσιαστική ελεγκτική δουλειά θα γίνεται από 13 περιφερειακά κέντρα, τα οποία θα αναλάβουν τους φορολογικούς και τελωνειακούς ελέγχους, καθώς και τη βεβαίωση και την είσπραξη όλων των εσόδων του κράτους.\nΤα περιφερειακά κέντρα θα εστιάζουν σε ομάδες υπόπτων φοροδιαφυγής, έναντι των οποίων θα διενεργούν εξονυχιστικούς ελέγχους.\nΤομή στην αναδιάρθρωση των εφοριών θα αποτελέσει η κατάργηση της διεύθυνσης του Κώδικα Βιβλίων και Στοιχείων και της διεύθυνσης Μητρώου. Η μεν πρώτη θα ενταχθεί κατά πάσα πιθανότητα ως τμήμα στην αναβαθμισμένη διεύθυνση ελέγχων και η δεύτερη στη διεύθυνση ΦΠΑ. Σύμφωνα με πληροφορίες, η νέα διεύθυνση ελέγχων θα αποτελείται πλέον από τα εξής τμήματα:\nΣχεδιασμού και συντονισμού ελέγχου φυσικών προσώπων.\nΣχεδιασμού και συντονισμού ελέγχου και επανελέγχου νομικών προσώπων και μεγάλων επιχειρήσεων.\nΣχεδιασμού και συντονισμού ελέγχου ενδοομιλικών συναλλαγών (transfer pricing) και offshore επιχειρήσεων.\nΣχεδιασμού και συντονισμού ελέγχου ηλεκτρονικού εμπορίου ποινών.\nΕιδικότερα κατά τη διάρκεια συνέντευξης Τύπου ο υπουργός Οικονομικών τόνισε πως πρέπει να γίνει μια προσπάθεια να αξιοποιήσουμε το ανθρώπινο δυναμικό μας όσο καλύτερα γίνεται.\n«Στο πλαίσιο αυτό προχωρούμε και θα το ανακοινώσουμε την επόμενη εβδομάδα, σε μία συγχώνευση και κατάργηση περίπου 100 εφοριών και τελωνείων ανά τη χώρα, για να μπορέσει να υπάρξει περισσότερο ανθρώπινο δυναμικό εκεί που χρειάζεται», ανέφερε χαρακτηριστικά ο κ. Παπακωνσταντίνου.\nΚώστας Τσαχάκης – Μαρία Βουργάνα\nPosted by diktyon στο Νοέμβριος 20, 2010 in Φορολογικές υπηρεσίες\nΕτικέτες: Εφορίες, Συγχωνεύσεις, Τελωνεία\nΩΣΤΕ ΛΟΙΠΟΝ ΦΤΑΙΕΙ Ο ΑΝΔΡΕΑΣ ΠΑΠΑΝΔΡΕΟΥ ΓΙΑ ΤΟΝ ΞΕΠΕΣΜΟ ΤΗΣ ΕΛΛΗΝΙΚΗΣ ΚΟΙΝΩΝΙΑΣ;;;


Λίστα για Μετακόμιση - Κερδίστε χρόνο και Χρήμα - Leader Removals\nΗ μετακόμιση σπιτιού είναι συχνά μια περίπλοκη διαδικασία. Θέλετε να είστε σίγουροι ότι δεν ξεχνάτε τίποτα, από την αλλαγή διεύθυνσης έως την πρόσληψη των κατάλληλων μεταφορέων για τη μεγάλη μέρα. Είτε μετακομίζετε για μικρομεταφορά είτε για μεγάλες μετακομίσεις στην Αθήνα η λίστα για μετακόμιση θα σας βοηθήσει να διασφαλίσετε ότι είστε έτοιμοι για όταν φτάσει η μεγάλη μέρα και αυτές οι συμβουλές μετακόμισης θα σας βοηθήσουν να νιώσετε καλύτερα προετοιμασμένοι .\nΛίστα για Μετακόμιση – Όλα όσα πρέπει να γνωρίζετε\nΠριν ξεκινήσετε τη συσκευασία\nΠριν ξεκινήσετε τη συσκευασία, υπάρχουν πολλά κρίσιμα βήματα στη διαδικασία μετακόμισης. Αυτό περιλαμβάνει: Επιλέγοντας μια εξαιρετική εταιρεία μετακόμισης για να σας βοηθήσει να μεταφέρετε, ακόμη και να συσκευάσετε τα σημαντικά υπάρχοντά σας. Ελέγχετε την ασφάλεια μεταφοράς για να δείτε τι είδους κάλυψη χρειάζεστε για τα οικιακά σας είδη κατά τη μεταφορά τους.\nΚαθορισμός προγράμματος μετακόμισης, συμπεριλαμβανομένου του ελεύθερου χρόνου από την εργασία, εάν το χρειάζεστε για τη μετακόμιση. Κάνοντας τις απαραίτητες ταξιδιωτικές ρυθμίσεις, ειδικά αν πρόκειται να μετακόμισετε σε μεγάλη απόσταση. Αυτό μπορεί να περιλαμβάνει ταξιδιωτικές ρυθμίσεις για μέλη της οικογένειας και κατοικίδια.\nΓράψτε μια λίστα για μετακόμιση που θα σας βοηθήσει ότι έχετε κάνει τα πάντα εγκαίρως για τη μετακόμισή σας.\nΣυσκευασία του σπιτιού\nΣίγουρα, ξέρεις ότι πρέπει να μαζέψεις τα πάντα στο σπίτι, αλλά πώς το κάνεις; Η ανάπτυξη ενός υπέροχου συστήματος θα διευκολύνει την πρώτη και την αποσυσκευασία όταν φτάσετε στον προορισμό σας. Ξεκινήστε την ταξινόμηση νωρίς! Ένα μήνα πριν από τη μετακόμισή σας, προχωρήστε και ξεκινήστε να ετοιμάζετε τα βαλίτσα σας. Θα πρέπει να ξεκινήσετε συσκευάζοντας αντικείμενα που δεν χρησιμοποιείτε συχνά, όπως βιβλία, ταινίες και συλλεκτικά αντικείμενα.\nΒεβαιωθείτε ότι τα κουτιά φέρουν σαφή ετικέτα, ώστε να μπορείτε να τα αποσυσκευάζετε εύκολα αργότερα. Συσκευάστε τα δωμάτια ένα προς ένα. Κρατήστε αντικείμενα από το ίδιο δωμάτιο μαζί όταν μπορείτε. Αυτό θα διευκολύνει όταν έρθει η ώρα να αποσυσκευάσετε. Χρησιμοποιήστε μεμβράνη για να κρατήσετε τα περιεχόμενα των συρταριών στη θέση τους όπου είναι δυνατόν.\nΑυτό θα κάνει τη λίστα για μετακόμιση πιο σύντομη, αφού δεν χρειάζεται να ανησυχείτε για αυτά τα αντικείμενα. Είτε μεταφέρετε τα έπιπλά, είτε αγοράζετε νέα για το νέο σας σπίτι, είναι σημαντικό να βεβαιωθείτε ότι γνωρίζετε ποια είναι τα όριά σας όταν πρόκειται για την ανύψωση και τη μετακόμιση των επίπλων.\nΛίστα για μετακόμιση αλλαγής διεύθυνσης\nΌταν έρθει η ώρα να αλλάξετε τη διεύθυνσή σας, θέλετε να είστε σίγουροι ότι φροντίζετε όλες τις σημαντικές λεπτομέρειες. Χρειάζεστε μια λίστα για μετακόμιση αλλαγής διεύθυνσης για να βεβαιωθείτε ότι δεν χάνετε τίποτα σημαντικό. Βεβαιωθείτε ότι η λίστα μετακόμισης περιλαμβάνει όλα αυτά τα σημαντικά στοιχεία. Όταν στέλνετε τα πρώτα σας πολλά πακέτα, φροντίστε να ελέγξετε για να βεβαιωθείτε ότι η αλλαγή διεύθυνσης έχει αλλάξει! Ελέγξτε για τυχόν περιοδικά και συνδρομητικές υπηρεσίες που σας στέλνουν μηνύματα σε τακτική βάση. Είτε μετακομίζετε από δυάρι, είτε μεγαλύτερο σπίτι η διαδικασία είναι ίδια.\nΕνημερώστε το τμήμα ανθρώπινου δυναμικού σας ότι η διεύθυνσή σας αλλάζει. Επικοινωνήστε με την τράπεζά σας για να δηλώσετε αλλαγή διεύθυνσης. Ενημερώστε τον πάροχο κινητής τηλεφωνίας, τον ασφαλιστικό σας φορέα και οποιονδήποτε άλλο πάροχο τακτικών υπηρεσιών σχετικά με την αλλαγή της διεύθυνσής σας.\nΘα πρέπει επίσης να βεβαιωθείτε ότι έχετε συμπληρώσει μια εγγεγραμμένη φόρμα αλλαγής διεύθυνσης στο ταχυδρομείο. Έτσι ώστε οποιαδήποτε αλληλογραφία που κατευθύνεται λανθασμένα στην παλιά σας διεύθυνση να οδηγεί στη νέα σας τοποθεσία. Ρωτήστε την μεταφορική εταιρεία αν τρέχει κάποια προσφορά μετακόμισης.\nΕάν μετακομίζετε από ένα ενοικιαζόμενο ακίνητο, βεβαιωθείτε ότι έχετε μιλήσει με τον ιδιοκτήτη σας για το πώς να αφαιρέσετε τα βοηθητικά προγράμματα από το όνομά σας.\nΣυμβουλές για μετακόμιση σπιτιού\nΗ μετακόμιση είναι αγχωτική, αλλά δεν χρειάζεται να είναι πάντα έτσι! Αυτές οι συμβουλές για μετακόμιση θα σας διευκολύνουν να χειριστείτε τις προκλήσεις που σας περιμένουν ενώ μετακινείστε. Προχωρήστε και καθαρίστε το σπίτι σας καθώς μαζεύετε κάθε δωμάτιο. Καθώς περνάτε μέσα από τα δωμάτια, έχετε ένα κουτί με αντικείμενα που σκοπεύετε να κρατήσετε, ένα κουτί με αντικείμενα που θέλετε να δωρίσετε ή να πουλήσετε και ένα κουτί με αντικείμενα που πρέπει να πετάξετε. Αυτό θα σας βοηθήσει να μην μαζεύετε αντικείμενα με τα οποία δεν θέλετε πραγματικά να ασχοληθείτε όταν φτάσετε στο νέο σας σπίτι!\nΣτερεώστε τα κομμάτια\nΕάν χρειάζεται να αποσυναρμολογήσετε τα έπιπλά σας για να τα μεταφέρετε, βγάλτε τα πόδια από τον καναπέ σας για να περάσουν από την πόρτα. Για παράδειγμα βάλτε όλες τις βίδες, τα πόδια και άλλα μικρά κομμάτια σε μια τσάντα βαρέως τύπου, τότε κολλήστε το στο μεγαλύτερο αντικείμενο.\nΤο ίδιο ισχύει για σημαντικά κορδόνια: Χρησιμοποιήστε ταινία για να τα στερεώσετε σταθερά. Με αυτόν τον τρόπο, δεν θα προσπαθείτε να βρείτε όλα τα κομμάτια όταν επιστρέψετε στο σπίτι. Μην ξεχνάτε τις άλλες σημαντικές πτυχές της μετακόμισης ή μικρομεταφορών.\nΑκόμα κι αν απλώς μετακινείστε στην πόλη, ίσως χρειαστεί να βρείτε νέα στέκια: Ένα νέο μέρος για να σταματήσετε και να πάρετε πρωινό ή καφέ στο δρόμο σας για τη δουλειά το πρωί, για παράδειγμα. Οδηγήστε τη νέα σας διαδρομή νωρίτερα.\nΑυτή είναι μια από αυτές τις απλές συμβουλές με λίστα για μετακόμιση που δεν σκέφτεται κανείς μέχρι την πρώτη μέρα της επιστροφής στη δουλειά. Τώρα πρέπει να ακολουθήσετε διαφορετική διαδρομή για τη δουλειά, για να πάρετε τα παιδιά στο σχολείο ή οπουδήποτε αλλού θέλετε να πάτε.\nTrackback: Πόσο εύκολο είναι να μετακομίσεις στην Αθήνα; - Leader Removals


Βίντεο ντοκουμέντο από το μακελειό στο σχολείο του Σάο Πάολο - video - Ειδήσεις\nNewsit / Κόσμος / Βίντεο ντοκουμέντο από το μακελειό στο σχολείο του Σάο Πάολο – video\nΒίντεο ντοκουμέντο από το μακελειό στο σχολείο του Σάο Πάολο – video\nΔημοσιεύθηκε: 14.03.2019 | 15:30\nΑνατριχιαστικό βίντεο ντοκουμέντο από τη σφαγή στο σχολείο του Σάο Πάολο, η οποία βύθισε στο πένθος τη Βραζιλία. Σε κλίμα άφατης οδύνης σήμερα, Πέμπτη, οι κηδείες των θυμάτων.\nΣτο σοκαριστικό βίντεο, φαίνεται ένας 17χρονος να εισβάλει στο πρώην σχολείο του στην ανατολική Βραζιλία, να τραβά πιστόλι και να ανοίγει πυρ εναντίον μιας ομάδας νεαρών μαθητών.\nΟ Γκιγιέρμε Ταούτσι Μοντέιρο σκότωσε εν ψυχρώ έξι εφήβους – τέσσερα αγόρια και δύο κορίτσια – τον διευθυντή κι ένα ακόμη μέλος του προσωπικού του σχολείου Raul Brasil στο Σάο Πάολο, έχοντας συνεργό έναν άλλον πρώην μαθητή, τον 25χρονο Ενρίκε ντε Κάστρο.\nΜετά το μακελειό οι δύο δράστες αλληλοσκοτώθηκαν, όπως είχαν συμφωνήσει.\nΠροσοχή: Το παρακάτω βίντεο περιλαμβάνει σκληρές εικόνες\nΣτο βίντεο ντοκουμέντο διακρίνεται ο Γκιγιέρμε Ταούτσι Μοντέιρο να μπαίνει στο σχολείο την ώρα που μια ομάδα μαθητών συζητούν με έναν καθηγητή τους. Ο φονιάς βγάζει ένα πιστόλι και αρχίζει να σκορπά το θάνατο στα ανυποψίαστα θύματά του.\nΒραζιλία – σχολείο: 10 νεκροί, ανάμεσά τους 6 μαθητές! Αυτοκτόνησαν μετά το...\nΝτυμένοι στα μαύρα οι δύο μακελάρηδες ήταν οπλισμένοι μ’ ένα 38άρι, τόξα, μασέτες, ένα μικρό τσεκούρι και εκρηκτικά, ενώ ο ένας εκ των δύο φορούσε κουκούλα με μια νεκροκεφαλή.\nΗ αστυνομία του Σάο Πάολο έκανε λόγο για όπλα από το “μεσαίωνα”…\nΒραζιλία: Κόμπος στο λαιμό στο αντίο των νεκρών παιδιών\nΒουβοί συγγενείς και φίλοι προσέρχονται την Πέμπτη (14.3.20129) για να αποχαιρετίσουν τα τέσσερα αγόρια και τα δύο κορίτσια, μαθητές και μαθήτριες του σχολείου που έχασαν τόσο βίαια και τόσο άδικα τη ζωή τους από τα πυρά των δύο δολοφόνων.\nΟι εικόνες του Reuters από το Σάο Πάολο συγκλονίζουν…\nπηγή video: Habertürk\nΜΑΚΕΛΕΙΟ ΣΑΟ ΠΑΟΛΟ


Αρχική / Η Εταιρία / Νέα και Ενδιαφέροντα / Δελτία Τύπου / 13/06/2008 Δ.Τ. 2 νέα πρατήρια στη ΘΕΣΣΑΛΟΝΙΚΗ στο δίκτυο της REVOIL\n2 νέα πρατήρια υγρών καυσίμων εντάχθηκαν στο δίκτυο της Ελληνικής Εταιρείας πετρελαιοειδών REVOIL που συνεχίζει σταθερά την αναπτυξιακή της πορεία, κατέχοντας την 7η θέση στο μερίδιο αγοράς βενζινών.\nΤο 1o πρατήριο βρίσκεται στην περιοχή Ν. Φιλαδέλφεια - Δημ. Καλλιθέας, στη Θεσσαλονίκη, και λειτουργεί υπό τη διεύθυνση Κωνσταντίνος Κούλαλης.\nΤο 2o πρατήριο βρίσκεται στην περιοχή Αγίου Αθανασίου - Θεσσαλονίκη, και λειτουργεί υπό τη διεύθυνση Ανέστη Τσιφλικίδη.


Αρχίζει το Σάββατο το Πατρινό Καρναβάλι - Argonafplia.gr\nΑρχικήΠΕΛΟΠΟΝΝΗΣΟΣΑΧΑΪΑΑρχίζει το Σάββατο το Πατρινό Καρναβάλι\nΑρχίζει το Σάββατο το Πατρινό Καρναβάλι\nΣε ρυθμούς καρναβαλιού μπαίνει η Πάτρα από το ερχόμενο Σάββατο, αφού στις 9 το βράδυ θα γίνει στη πλατεία Γεωργίου, η τελετή έναρξης της μεγάλης γιορτής της πόλης.\nΗ κοινωφελής επιχείρηση του δήμου Πατρέων “Καρναβάλι Πάτρας”, έχει σχεδιάσει ένα πρόγραμμα δράσεων, που θα αρχίσει από το πρωί, θα ολοκληρωθεί αργά τη νύχτα και θα βασίζεται αποκλειστικά στην παρουσία του τοπικού καλλιτεχνικού δυναμικού.\nΟι δράσεις θα αρχίσουν από τις 10 το πρωί με το μουσικό άρμα και τον τελάλη να δίνουν γιορτινή ατμόσφαιρα μεταφέροντας το χαρούμενο μήνυμα της έναρξης στο κέντρο της πόλης. Στις 11:30 το πρωί με αφετηρία το Ρωμαϊκό Ωδείο θα ξεκινήσει πομπή καρναβαλιστών, και μελών του Δ.Σ. της κοινωφελούς επιχείρησης και της γνωμοδοτικής επιτροπής, με κατεύθυνση το δημαρχείο της Πάτρας, που θα αναστατώσει ευχάριστα τους δρόμους της πόλης.\nΣτις 12 το μεσημέρι θα γίνει στο δημαρχείο η παράδοση του καρναβαλικού λαβάρου στο δήμαρχο Πατρέων Κώστα Πελετίδη, ενώ η μπάντα του δήμου θα παιανίζει σε αποκριάτικους ρυθμούς. Ταυτόχρονα θα βρίσκεται σε πλήρη εξέλιξη το αναλλοίωτο γλυκό έθιμο του σοκολατοπόλεμου από τους συλλόγους των σοκολατοριχτών: “Σοκολατορίχτες”, “Σοκολατομαχίες”, “Σοκολατοδρομίες’, “Σοκολατομανίες” και “Σοκολατοπαίχτες”. Το λάβαρο του πατρινού καρναβαλιού 2017 θα παραμείνει στο δημαρχείο μέχρι το τέλος των εκδηλώσεων, στις 26 Φεβρουαρίου.\nΗ φετινή τελετή έναρξης του πατρινού καρναβαλιού, που θα αρχίσει στις 9 το βράδυ στην πλατεία Γεωργίου, είναι μια πρόταση του πατρινού Γιώργου Πετρίτση και θα επιχειρηθεί μια αναβίωση του καρναβαλιού από το 1900 έως σήμερα, τονίζοντας όλα τα γνήσια χαρακτηριστικά της μεγάλης γιορτής της Πάτρας, στο πέρασμα του χρόνου. Δυο ηθοποιοί πάνω στην κεντρική σκηνή θα αναφέρουν με τον τρόπο τους τι σημαντικό έγινε κάθε δεκαετία και αυτό θα αναπαριστάνεται μετά με δράση, με χορό και τραγούδι στη δεύτερη σκηνή μπροστά από το δημοτικό θέατρο Απόλλων.\nΜόλις τελειώσει το δρώμενο αυτό, που θα έχει την μορφή μιούζικαλ, η παρουσιάστρια της τελετής έναρξης, η δημοσιογράφος Νατάσσα Τραγουστή, θα καλωσορίσει τον πρόεδρο της κοινωφελούς επιχείρησης του δήμου Πατρέων “Καρναβάλι Πάτρας” Νίκο Χρυσοβιτσάνο και στη συνέχεια τον δήμαρχο Κώστα Πελετίδη, ο οποίος με την καρναβαλική επισημότητα που αρμόζει στη μεγάλη γιορτή θα κηρύξει την έναρξη του πατρινού Καρναβαλιού 2017. Μάλιστα στο πλαίσιο του τελετουργικού θα γίνει και μια έκπληξη. Την έκπληξη αυτή θα πλαισιώσει και η ομάδα της Λευκής Χριστοδούλου (ζούμπα), χορεύοντας τα ρεφρέν από τα καλύτερα πατρινά καρναβαλικά τραγούδια, ενώ τα πυροτεχνήματα θα κάνουν τη νύχτα μέρα.\nΘα ακολουθήσει συναυλία με την ορχήστρα “The Band” για περίπου μιάμιση ώρα με ρυθμούς λάτιν ντίσκο, ροκ εν ρολ, και πατρινά καρναβαλικά τραγούδια της δεκαετίας του ΄60. Η ορχήστρα αποτελείται από καταξιωμένους πατρινούς μουσικούς και τραγουδιστές. Το υπαίθριο πάρτι και το καρναβαλικό κέφι θα διαρκέσουν μέχρι αργά τη νύχτα με τρεις ντι-τζέι, που θα αναλάβουν τη διασκέδαση στην πλατεία.\nΠροηγούμενο άρθροΤο Εθνικό Αστεροσκοπείο Αθηνών στο Δημοτικό σχολείο Λυγουριού!\nΕπόμενο άρθροNASA: Ο Τζιν Σέρναν, ο τελευταίος αστροναύτης που περπάτησε στο φεγγάρι, απεβίωσε σε ηλικία 82 ετών